Uspešno učešće AKŽ "Spartak" na Prvenstvu Srbije u Kruševcu\nProteklog vikenda, 25-26. juna 2022. godine, u Kruševcu je održano Prvenstvo Srbije za seniore/ke. Takmičenje je okupilo naše najbolje atletičare koji su se nadmetali za titulu prvaka države. Jaka kiša koja je čitavog dana padala u Srbiji, nije zaobišla ni Kruševac, pa je uslove takmičenja učinila težim za postizanje što boljih rezultata.\nNa takmičenju je nastupilo i troje atletiča AKŽ "Spartak" - Jovana Ilić, Sofija Dobrički i Darijo Bašić Palković.\nJovana Ilić okitila se srebrnom medaljom u disciplini troskok sa rezultatom 12,85 m, dok je u trci na 200 metara zauzela 3. mesto sa rezultatom 24,35 s, što je i njen novi lični rekord. Jovana je već u kvalifikacionoj trci istrčala svoj lični rekord od 24,96 s.\nU istoj disciplini Sofija Dobrički je, takođe, istrčala svoje najbolje vreme od 25,96 s što, ipak, nije bilo dovoljno za finale. U trci na 400 metara, Sofija Dobrički je pobedila u svojoj kvalifikacionoj grupi sa rezultatom 57,99 s, ali je u generalnom plasmanu zauzela 6. mesto u ovoj disciplini.\nDarijo Basić Palković je osvojio 2. mesto i postao vicešampion države u trci na 800 m sa rezultatom 1:53,41, dok je trku na 1500 metara završio kao četvrtoplasirani u vremenu 4:03,99.\nNovi uspeh AKŽ "Spartak"\nSremska Mitrovica bila je domaćin Otvorenog pojedinačnog prvenstva AP Vojvodine za starije pionire/ke, koje je održano u subotu, 25. juna 2022. godine.\nNajzapaženije rezultate iz AKŽ "Spartak" postigli su Višnja Vilov i Aleksa Stanković, kome je ovo bio prvi nastup na nekom zvaničnom atletskom takmičenju.\nVišnja Vilov je u trci na 300 metara podelila 1. mesto i zlatnu medalju sa atletičarkom iz Rume. Trku na 300 metara istrčala je u vremenu 42,90 s, dok je u skoku u dalj zauzela 3. mesto sa rezultatom 4,97 m (u generalnom plasmanu bila je četvrta, jer je takmičenje bilo otvorenog karaktera).\nAleksa Stanković se takmičio u disciplini bacanja kugle, a njegov rezultat od 11,96 m obezbedio mu je 2. mesto i srebrnu medalju.\nNa ovom takmičenju svoje učešće imale su i sledeće atletičarke : Čila Benak (100 m 14,20 s - 28. mesto), Elena Puškar i Dajana Bašić Palković (podelile su 13. mesto u trci na 300 m - 47,30 s), Ema Jovanović (300 m - 49,10 s - 19. mesto) i Filipa Letović (800 m - 2:52,20 - 10. mesto).\nNavedeni atletičar i atletičarke predvođeni su su trenerima Belom Evetović i Zvezdanom Kalmarom.\nUspeh subotičkih atletičarki\nOvog vikenda, 05 - 06. februara 2022. godine, u beogradskoj atletskoj dvorani održano je Prvenstvo Srbije za seniore/ke.Pored najvećih zvezda srpske atletike poput Ivane Španović, Asmira Kolašinca i Elzana Bibića, svoj nastup na ovom takmičenju imale su i atletičarke AKŽ "Spartak" Jovana Ilić, koja je kandidat za Svetsko prvensto u dvorani u Beogradu, i Sofija Dobrički.\nJovana je opravdala ulogu favorita u disciplini troskok i uprkos zdravstvenim problemima koje je imala u toku samog takmičenja ubedljivo je pobedila sa daljinom od 13,38 m.\nSofija je u svojoj drugoj trci u dvorani istrčala odličan rezultat od 58,60 s u trci na 400 m, te postavila novi lični rekord, što je ujedno i novi subotički rekord u ovoj disciplini istrčan u dvorani. Ovim rezultatom ona je zauzela 6. mesto.\nTrener atletičarki AKŽ "Spartak" je Jožef Kereši.\nNovi uspeh subotičkih atletičara\nZnačajan međunarodni uspeh na tromeču atletskih reprezentacija Hrvatske, Slovenije i Srbije ostvarili su i atletičari AKŽ "Spartak".\nNa spisku saveznog selektora Edina Zukovića našlo se i troje subotičkih atletičara - Jovana Ilić, Maksim Puškar, Darijo Bašić Palković, kao i trener Jožef Kereši.\nTromeč atletskih reprezentacija održan je u Zagrebu, 01.02.2022., na kom je Jovana Ilić učestvovala u disciplini troskok i sa ostvarenim novim ličnim rekordom u dvorani koji sada iznosi 13,61 m, osvojila je 2. mesto. Srednjoprugaši "Spartak"-a, takođe, su ostvarili zavidne plasmane i nove lične rekorde u svojim disciplinama u dvorani. Maksim Puškar je u trci na 1500 m zauzeo 4. poziciju rezultatom 3:56,16 , dok je Dario Bašić Palković trku na 800 m završio na 5. mestu rezultatom 1:54,55.\nNa završnoj ceremoniji, Jovana Ilić je imala tu čast da kao najuspešnija takmičarka reprezentacije Srbije primi pehar u ime ekipe.\nZa uspehe atletičara AKŽ "Spartak" veliku zaslugu imaju treneri Kereši i Kalmar.\nGradonačelnik Bakić: Subotica bila i ostala „grad sportova“\nU Velikoj većnici subotičke Gradske kuće održano je svečano proglašenje dobitnika priznanja u tradicionalnoj akciji „Sportista godine Subotice“ koju zajednički organizuju Grad Subotica, Sportski savez grada Subotice i „Nove Subotičke novine”. Titulu najboljeg sportiste Subotice za 2021. godinu poneo je Andrej Barna, plivač Spartaka, dok su za najbolji sportski kolektiv proglašeni Ženski fudbalski klub Spartak i Rvački klub Spartak, državni prvaci. Godišnji izbor najboljih sportista Subotice prisustvom je uveličao i gradonačelnik Stevan Bakić koji je, nakon prigodnog obraćanja, uručio prelazne pehare namenjene najboljem sportisti i najboljim klubovima, najvrednije priznanje ovog tradicionalnog izbora koji bez prekida traje od 1961. godine.\n„Ako neko ima dilemu da li Subotica jeste ili nije grad sportova – neka dođe i bude naš gost na dodeli nagrada u tradicionalnoj akciji ’Sportista godine Subotice’. Tu će lako zaključiti da je Subotica bila, da jeste, ali i da će biti i dalje ’grad sportova’“, rekao je gradonačelnik Bakić.\nUz podsećanje da su kroz ovu akciju proteklih decenija prodefilovali brojni asovi, značajni ne samo za sport u našoj državi, nego i za sport na svetskom nivou, gradonačelnik Bakić je naveo da je rekorder po broju proglašenja u najvrednijoj, seniorskoj kategoriji rvač Davor Štefanek koji je osam puta bio proglašen za najboljeg sportistu Subotice. ...dalje-izvor\nGradonačelnik Bakić:Grad će Rvačkom klubu „Spartak“ uvek biti siguran oslonac i podrška\nGradonačelnik Subotice Stevan Bakić sastao se danas sa rukovodstvom, trenerima i rvačima Rvačkog kluba Spartak, najtrofejnijeg subotičkog sportskog kolektiva koji je nedavno u Kanjiži, u finalu Super lige Srbije trijumfom nad Proleterom iz Zrenjanina (5-3) postao novi ekipni prvak naše države u rvanju grčko-rimskim stilom. Ovo je čak 23. ekipna titula u dugoj istoriji Rvačkog kluba „Spartak“, izjavio je, tim povodom, gradonačelnik Bakić, ističući kako su građani Subotice posebno ponosni na ovaj klub koji je od prvih uspeha, davne 1947. godine do danas, osvojio 36 medalja na svetskim i evropskim prvenstvima, kao i na Olimpijskim igrama koje su Subotičane Davora Štefaneka, Momira Petkovića i Refika Memiševića upisale u istoriju, što Rvački klub „Spartak“ svrstava među najtrofejnije sportske kolektive u svetu.\n„Zapamtili smo i šampione poput Boška Marinka, Sretena Damnjanovića i Senada Rizvanovića, a nova nada ’Spartaka’ je Sebastijan Nađ koji ostvaruje zapažene rezultate na evropskom i nacionalnom nivou. Njemu i svim takmičarima ovog velikog kluba Grad Subotica će biti uvek oslonac i podrška. Zajedno sa Sportskim savezom grada ćemo nastaviti da obezbeđujemo najbolje uslove za rad ovog dragocenog sportskog kolektiva“, naglasio je Bakić, i dodao da, s obzirom na to da će se naš proslavljeni rvač Davor Štefanek priključiti stručnom štabu Rvačkog kluba „Spartak“, najtrofejniji subotički sportski kolektiv ne treba da brine za svoju budućnost.\nDavor Štefanek je rekao da mu je ovo, zvanično, poslednja takmičarska godina i da će se u narednom periodu posvetiti sportskom radu i funkciji predsednika Sportskog saveza Srbije, na koju je nedavno izabran po drugi put. ...dalje-izvor\nJedriličarski klub Palić je u 2021.godini sa 25 takmičara učestvovao na 26 regata, u 6 država. Vredan i uporan rad trenera i takmičara Jedriličarskog kluba Palić je i ove sezone doneo izuzetno dobre i istaknute rezultate za Subotički sport. Četiri jedriličara su postali Državni Prvaci, a osvojena je i jedna bronzana medalja na Državnom Prvenstvu koje se sastoji iz pet regata za klasu FIN i ILCA, dok se za klasu OPTIMIST uzimaju u obzir rezultati šest regata.\nNa državnom Prvenstvu Srbije do pobedničkog postolja su stigli:\nPored istaknutih rezultata na domaćim regatama, veliki uspeh Kristine Boja i Nenada Zakića je da su kao članovi Srpske reprezentacije učestvovali na Svetskom Prvenstvu za 2021.godinu, gde su imali sjajnu priliku da postepeno nauče nositi se sa tim kako je jedriti među najboljim takmičarima sveta, kao i da steknu samopouzdanje za sledeće velike međunarodne regate.\nSezona je uspešna za Klub i u pogledu rang liste na kojoj su takmičari Kluba ovako završili godinu:\nKlub iz godine u godinu velike napore ulaže i u popularizaciju jedrenja, kao i u povećanje broja jedriličara. Ove godine je škola jedrenja imala čak 45 polaznika, od kojih se jedan deo već krajem sezone isprobao na regatama za početnike, a jedan deo se opredelio pored rekreativnog jedrenja.\nNa regatama za početnike do pobedničkog postolja su stigli sledeći takmičari kluba: Jožef Ujhazi, David Česko, Marko Atić i Dušan Nikolić.\nTakođe, mnogo je značila podrška članova Kluba, roditelja takmičara, ljubitelja jedrenja koji su pomogli rad Kluba, kao i doprinosi brojnih sponzora.\n„Tokom ovog konstruktivnog sastanka razmenili smo iskustva sa predstavnicima Pokrajinskog sekretarjata za sport i omladinu i opština Bačka Topola, Mali Iđoš i Vrbas, definisali prioritete i pravce daljeg delovanja po pitanju razvoja sporta na lokalnom nivou i dogovorili nastavak saradnje sa Pokrajinskim sekretarijatom sa sport i omladinu putem pokretanja novih razvojnih programa“, naglasila je Nataša Aleksić. ...dalje-izvor\nDva prva mesta na finalu Kupa Srbije u atletici\nProteklog vikenda, 25-26.09.2021. godine u Sremskoj Mitrovici održano je Finale Kup - a Srbije u atletici za starije juniore/ke. AKŽ "Spartak" Subotica predstavljala su dva izvanredna srednjoprugaša, Maksim Puškar i Darijo Bašić Palković, koja su vikend ranije, u kvalifikacijama, uspeli da izbore nastup u finalnom delu ovog takmičenja.\nTakmičenje je održano u dva takmičarska dana. U subotu, prvog takmičarskog dana oba atletičara nastupili su u disciplini 800 m u kojoj je Darijo Bašić Palković osvojio 1. mesto sa rezultatom 1:53,31 , dok je Maksim Puškar zauzeo treću poziciju sa rezultatom 1:56,69.\nDrugog dana takmičenja, u disciplini 1500 m dva atletičara samo su zamenili pozicije. Ovog puta prvoplasirani je bio Maksim Puškar koji je ovu trku istrčao u vremenu 3:52,50 , dok je njegov klupski drug Darijo Bašić Palković zauzeo 3. mesto sa rezultatom 4:08,62.\nU generalnom plasmanu, Puškar i Bašić Palković su AKŽ "Spartak" doneli 44 boda čime je klub zauzeo sedmu poziciju u muškoj konkurenciji od 32 kluba koji su imali svoje predstavnike na ovom velikom takmičenju, što predstavlja ogroman uspeh obzirom da su se za boje našeg kluba borila samo ova dva srednjoprugaša.\nOve takmičarske sezone Maksim Puškar i Darijo Bašić Palković postigli su vrhunske rezultate u juniorskoj konkurenciji u gotovo svim srednjoprugaškim disciplinama, te sa svojim trenerom Zvezdanom Kalmarom čine jedan perspektivan atletski tim čije vreme tek dolazi.\nFinalnim borbama na ringu postavljenom na subotičkom Trgu slobode, dodelom trofeja najboljim takmičarima u ženskoj i muškoj konkurenciji, okončano je jedno od najprestižnijih bokserskih takmičenja za juniore – 39. izdanje „Vojvođanske zlatne rukavice“ na kome se, u periodu od 1. do 5. septembra, nadmetalo oko 200 juniora i juniorki iz 20 reprezentacija. U muškoj konkurenciji „Vojvođansku zlatnu rukavicu“ osvojio je reprezentativac Srbije Rastko Simić, a u ženskoj reprezentativka Srbije Sara Ćirković. Trofeje im je uručio gradonačelnik Subotice Stevan Bakić.\nTakmičari Jedriličarskog Kluba Palić su u periodu od 26. do 29. avgusta boravili u Donjem Milanovcu, odakle su se vratili sa čak 8 medalja.\nU Donjem Milanovcu je dana 26. avgusta održano Prvenstva Srbije u timskom jedrenju za klasu OPTIMIST, a u periodu od 27. do 29. avgusta je održana regata 46. „Kup Đerdapa“, koja je bila organizovana za sve klase.\nJedriličarski Klub Palić je na Prvenstvu Srbije u timskom jedrenju za klasu OPTIMIST učestvovao u sledećem sastavu: Nenad Zakić, Bertalan Molnar, Tamaš Arnold i Tijana Zakić.\nTakmičari J.K. Palića su pobedom u svakoj trci došli do titule Prvaka Srbije za 2021.godinu u timskom jedrenju za klasu OPTIMIST.\nJedriličari sa Palića su i na Kupu Đerdapa nastavili sa dobrom formom. Kao rezultat održanih 9 trka u sklopu navedene regate osvojili su dve zlatne, tri srebrne i dve bronzane medalje.\nMedalje su poneli sledeći takmičari Jedriličarskog Kluba Palić:\n- U klasi Optimist generalno – Nenad Zakić 1. mesto\n- U klasi Optimist dečaci – Nenad Zakić 1. mesto\n- U klasi Optimist dečaci do 12 godina – Bertalan Molnar 2. mesto\n- U klasi FINN – Tihomir Zakić 2. mesto\n- U klasi ILCA 4 generalno – Dario Bešić 3. mesto\n- U klasi ILCA 6 generalno – Kristina Boja 3. mesto\n- U klasi ILCA 7 seniori – Robert Kovač 2. mesto\nDobre rezultate su postigli i ostali takmičari Jedriličarskog Kluba Palić u sledećem sastavu: Tijana Zakić, Tamaš Arnold, Aleksa Sretenović, Luka Sretenović, Danilo Bešić, Sven Skenderović, Mate Marton, Roland Kovač.\nMlade takmičare na regatu „Kup Đerdapa“ su vodili treneri kluba Dejan Zakić i Ištvan Boja.\n“Pozdravio bih i veliki broj takmičara iz cele Srbije koji će sigurno biti najbolji promoteri Subotice u svojim sredinama i neće odoleti da nam ponovo dođu u goste. Izuzetno sam ponosan i na veliki broj prijavljenih Subotičana što znači da su od srca prihvatili ovu manifestaciju i da je u velikom broju podržavaju”, istakao je Bakić. ...dalje-izvor\n„Elvira Janoši je 1995. godine dobila nagradu 'Pro urbe' grada Subotice, potpuno zasluženo, a nakon okončanja svoje sportske karijere, postala je trener i organizator ultramaratona. Zahvaljujući upravo njoj, mi smo danas domaćini državnog prvenstva koje je ujedno i kvalifikacija za Svetsko prvenstvo. Zahvaljujem se i Srpskom atletskom savezu, koordinatoru u Savezu Goranu Čegaru, Ultramaratonskom savezu Srbije i Ultramaratonskom klubu 'Paligo Palus'“, istakao je Balint Pastor. ...dalje-izvor\nŽFK "Spartak" je izborio plasman u finale nacionalnog Kupa\n"Golubice" su bile bolje od Crvene Zvezde i u revanš utakmici polufinala nacionalnog Kupa sa rezultatom 3:0.\nRezultati dvomeča polufinala Kupa Srbije za žene:\n* Crvena Zvezda - Spartak 0:2\n* Spartak - Crvena Zvezda 3:0\n* I - II: skor 5:0\n"Golubice" su izborile plasman u finale nacionalnog Kupa koje će se igrati u Čačku 03.06. od 20:00 časova protiv Mašinca iz Niša.\nUz čestitke dobitnicima, Vanja Udovičić je, obraćajući se prisutnima, rekao da poštujemo rezultate iz prošlosti, da je bilo rekordno uspešnih godina i da sada želimo da napredujemo, da se borimo sami sa sobom, da takvi izazivamo respekt u svetu. ...dalje-izvor\n„Zahvaljujemose i Sportskom savezu Subotice, kao i Gradskoj upravi na velikoj pomoći oko osnivanja i početka takmičenja, od septembra, u Futsal ligi Vojvodine. Mi smo 2017. godine organizovali jednu ekupu koja se sa dosta uspeha takmičila na turnirima, a vrhunac je bio prošle godine, kada smo na Državnom prvenstvu Srbije u mini fudbalu, održanom u Subotici, u izuzetno jakoj konkurenciji osvojili četvrto mesto. Nakon toga smo odlučili da registrujemo klub i da uđemo u zvaničnu ligu futsala. Nadam se da ćemo našim rezultatima i radom opravdati poverenje rukovodstva i članova kluba, kao i subotičke lokalne samouprave“, rekao je Nemanja Džever. ...dalje-izvor\nMaksim Puškar oborio rekord postavljen pre 70 godina\nU organizaciji Atletskog saveza Beograda, u subotu, 15.05.2021. godine, održano je Otvoreno prvenstvo Beograda za atletičare/ke do 20 godina. Na ovom takmičenju Atletski klub "Spartak" Subotica imao je dva predstavnika, i to Maksima Puškara u trci na 3000 m i Darija Bašić Palkovića na 400 m. Maksim Puškar, koji ove godine puni tek 17 godina pobedio je u disciplini 3000 m sa rezultatom 8:51,46 i oborio ne samo lični rekord za 15 sekundi, nego i rekord kluba koji je postavljen pre tačno 70 godina, a držao ga je nekadašnji atletičar Bela Futo. Ovim rezultatom Puškar je postao najbrži subotičanin ikada u ovoj disciplini i uzrasnoj kategoriji.\n"Maksim je u poslednja tri meseca izuzetno napredovao zahvaljujući samopregornom radu i postao je prvak Srbije na 3000 m u dvorani pre tri meseca u vremenu 9:05, ali je sada prevazišao sva očekivanja i prosto leteo stazom ispucavajući prolaze od 34 do 37 sekundi na svakih 200 m tokom čitave trke! Maksim će sasvim izvesno, ako ga zdravlje posluži, popraviti ovaj rekord za barem 20 do 30 sekundi i nadamo se ući u reprezentaciju Srbije." - izjavio je njegov trener Zvezdan Kalmar.\n"Trka mi nije bila teška, i jako sam srećan što sam na ovaj način potvrdio da smo dobro radili u Subotici i na pripremama u Ulcinju u Crnoj Gori, gde sam imao manjih zdravstvenih tegoba, ali sam ipak došao u Beograd i uspeo da pobedim i oborim rekord." - rekao je Maksim Puškar.\nNa istom takmičenju sjajan nastup imao je i Darijo Bašić Palković koji je u trci na 400 m zabeležio odličan rezultat od 51,80 sekundi i zauzeo 4. mesto.\nIzveštaj sa Prvomajske jedriličarske regate\nU period od 30. aprila do 2. maja na Paliću je, u organizaciji Jedriličarskog kluba "Palić" održana tradicionalna 75. „Prvomajska regata“, koja se održava u nizu regata koje se boduju za Državno prvenstvo. Učestvovalo je 99 takmičara, i to 96 takmičara iz Srbije i 3 takmičara iz Mađarske, koji se iz godine u godinu vraćaju na ovu regatu radi dobrog jedrenja i druženja. Takmičari iz Srbije su bili predstavnici 12 klubova.\nRegata je održana u klasi FINN, Laser standard, Laser Radial, laser 4.7 i OPTIMIST.\nFoto: Jedriličarski klub "Palić"\nRegata se može smatrati veoma uspešnom, na kojoj su takmičari mogli da se dokažu po raznim uslovima. Vremenski uslovi su omogućili održavanje 6 trka, i to 3 trka u petak po 4-5 m/s i 3 trke u nedelju po veoma jakom, ekstremnom vetru od 11-15 m/s.\nDomaćini su i ovu sezonu započeli sa veoma dobrim rezultatima. Do pobedničkog postolja su stigli sledeći takmičari Jedriličarskog kluba "Palić":\n- Tihomir Zakić 1. mesto u klasi FINN\n- Luka Sretenović 3. mesto u klasi Laser 4.7 - generalno i 3. mesto u klasi Laser 4.7 – dečaci\n- Kristina Boja – 2. mesto u klasi Laser Radial – devojčice i 3. mesto u klasi Laser Radial - generalno\n- Danilo Bešić 3. mesto u klasi Laser Standard\n- Bertalan Molnar 1. mesto u klasi OPTIMIST – dečaci do 12.godina\n- Nenad Zakić 2. mesto u klasi OPTIMIST – generalno i 2. mesto u klasi OPTIMIST – dečaci\nUspešne takmičare sa Palića su i na ovoj regati predvodili treneri Ištvan Boja i Dejan Zakić.\nTakođe, lepe rezultate su postigli i ostali takmičari palićkog kluba: Tamaš Arnold, Sven Skenderović, Aleksa Sretenović, Roland Kovač, Dario Bešić, Mate Salai, Robert Kovač, Igor Ujvari, Balint Firstner i Atila Dubičanac.\nRegata je održana uz finansijsku podršku Jedriličarskog Saveza Srbije i sponzora.\nNaredne regate, koje će se održati na Paliću su SEEOOC 2021 (Otvoreni Kup Jugoistočne Evrope za klasu Optimist – međunarodna regata), koje će se održati u periodu od 7. do 9. maja i Otvoreno Prvenstvo Vojvodine, dana 15 i 16. maja.\nFudbalerke ŽFK "Spartak" ostvarile pobedu nad Crvenom zvezdom\nFudbalerke ŽFK "Spartak" su osvojile 11. uzastopnu šampionsku titulu i to četiri kola pre završetka takmičarske sezone.\nIzveštaj sa FINN Match race Cup-a\nSezonu takmičarskog jedrenja na Paliću otvorio je Finn Match Race Cup – Memorijal Vesna Skala, održan 10. i 11. aprila. U pitanju je regata za klasu FINN, koja se organizuje prema međunarodnim pravilima „Match race“-a, odnosno održan je kao turnir sistem - ispadanjem u direktnom duelu.\nOvaj atraktivan format takmičenja je po peti put okupio takmičare iz Srbije, i to iz Beograda, Smedereva i sa Palića. Ukupno je učestvovalo 26 takmičara, a trke su održane prvi dan po jugo-zapadnom vetru od 5 m/s, dok je drugi dan duvao jugo-istočni vetar jačine 3-4 m/s.\nPobednik 5. FINN Match race Cupa – memorijal Vesna Skala je Milan Đorđević iz Jedriličarskog kluba Sava, drugo mesto zauzeo je Nikola Marjanović iz Jedriličarskog kluba Ada, dok treće mesto dele takmičari Jedriličarskog kluba Palić, Dejan Zakić i Balint Firstner.\nSponzori regate su „Skala Garden“ d.o.o Subotica, „Skala Green“ d.o.o. Subotica i „STARS“ d.o.o. Palić.\nJedriličarski klub Palić na tradicionalnoj regati „Golubački grad“\nU period od 3. do 5. septembra na Dunavu, kod Golubca održana je tradicionalna regata „Golubački grad“, koja se održava u nizu regata koje se boduju za Državno prvenstvo. Na regati je učestvovalo 75 takmičara iz cele Srbije.\nVremenski uslovi su omogućili održavanje 6 trka, te se regata može smatrati uspešnom i kao rezultat održanih trka učesnici Jedriličarskog kluba Palić su veoma zadovoljni postignutim rezultatima, a medalje su poneli sledeći takmičari ovog kluba:\n- U klasi 4.7 generalno – Kristina Boja 1. mesto\n- U klasi 4.7 generalno – Dario Bešić 3. mesto\n- U klasi 4,7 devojčice - Kristina Boja 1. mesto\n- U klasi 4.7 dečaci – Dario Bešić 2. mesto\n- U klasi Laser Standard – Danilo Bešić 3. mesto\n- U klasi Optimist generalno – Nenad Zakić 2. mesto\n- U klasi Optimist dečaci – Nenad Zakić 2. mesto\n- U klasi Optimist dečaci do 12 godina – Bertalan Molnar 1. mesto\nDobre rezultate su postigli i ostali takmičari Jedriličarskog kluba Palić u sledećem sastavu: Mate Salai, Aleksa Sretenović, Luka Sretenović, Sven Skenderović, Tamaš Arnold, Roland Kovač, Robert Kovač.\nMlade takmičare je na regatu „Golubački grad“ vodio trener kluba, Dejan Zakić.\nZahvaljujući ostvarenim rezultatima, velika je verovatnoća da će se nekoliko takmičara plasirati za učešće na Evropskom Prvenstvu za klasu Optimist, kao i za Evropsko prvenstvo za klasu Laser Standard i Laser Radial do 21 godina, koji će se održati u oktobru ove godine.\n„Želim da se zahvalim Eleviri Janoši, organizatoru trke i višestrukoj šampionki, koja je i dobitnica nagrade 'Pro urbe' grada Subotice još 1995 godine. Zahvaljujem se i Srpskom atletskom savezu, partneru i suorganizatoru ove trke. To još podiže značaj ove manifestacije na Paliću. Grad je i u finansijskom i drugom pogledu podržao ultramaraton. Takmičarima želim sve najbolje, prihvatljive vremenske uslove i dobar vremenski rezultat“, poručio je Balint Pastor. ...dalje-izvor\nU periodu od 14. do 21. avgusta, u Portugaliji, u mestu Vilamoura održano je Evropsko prvenstvo u jedrenju za Klasu Laser 4,7. Reprezentaciju Srbije je činila i Subotičanka, članica Jedriličarskog kluba Palić, Kristina Boja. U velikoj konkurenciji, kao rezultat održanih 11 trka, Kristina Boja je zauzela 14. mesto na ovoj prestižnoj regati i postigla ujedno i najbolji rezultat među članovima srpske reprezentacije.\n- Kristina je ove godine značajno napredovala u odnosu na prethodnu godinu kada je bila 38. na Evropskom prvenstvu za Klasu Laser 4,7. Napredak se ostvario zahvaljujući upornom radu trenera Ištvana Boja i kvalitetnim uslovima koje pruža Jedriličarski klub Palić, kažu u ovom klubu i ističu da su pred Kristinom još dva ozbiljna izazova - zadržati prvo mesto na Državnom prvenstvu u klasi Laser 4,7 i učešće na Evropskom prvenstvu u klasi Laser Radial, koje će se održati u Tivtu u oktobru 2020.godine.\n- Želimo joj puno uspeha! - kažu u Jedriličarskom klubu Palić.\nGradonačelnik Subotice Stevan Bakić i predsednik Skupštine grada, dr Balint Pastor, upriličili su danas prijem za učesnike Kampa atletskih nada Srpskog atletskog saveza. Kamp se održava od 20. do 27. avgusta.\n- Drago mi je je što je Srpski atletski savez učinio čast gradu Subotici i uvrstio ga u domaćine Kampa atletskih nada, gde se preko 40 najtalentovanijih mladih atletičara uzrasta od 14 do 18 godina priprema pod stručnim nadzorom za narednu atletsku sezonu. Nadam se da se prijatno osećaju u našem gradu i da imaju sve uslove da sprovedu ono što su planirali kako bi ostvarili što bolje rezultate u narednoj atletskoj sezoni, rekao je gradonačelnik Stevan Bakić podsećajući na sve do sada obezbeđene predulsove neophodne za održavanje ovakvih kampova, ali i značajnih sportskih takmičenja. On je istakao da će lokalna samouprava i dalje ulagati u sportsku infrastrukturu grada uz saradnju sa resornim ministarstvom i pokrajinskim sekretarijatom, kako bi se stvorili što bolji uslovi za ljubitelje sporta u ovom gradu.\n- Za atletiku se kaže da je kraljica sportova. Bez atletike nema nijednog drugog sporta i ne samo da se radi o atletičarkama i atletičarima, nego su među njima prisutne takve nade, koje imaju najbolje rezultate na svetu u svojim starosnim kategorijama, rekao je predsednik Skupštine grada dr Balint Pastor ističući da mu je velika čast što je danas zajedno sa gradonačelnikom primio učesnike Kampa atletskih nada.\nPalić Open 2011 - VIDEO\npalic open 2011, natasa zoric, tenis,\nZorićeva u četvrtfinalu\npalic open 2011, natasa zoric, tenis, teniski turnir na palicu\nIako joj je ovo prvi turnir posle pauze od meseca dana zbog povrede Nataša Zorić je prošla u četvrtfinale osmog Palić Opena koji se igra za nagradni fond 10.000 dolara. Zorićeva je u srpskom duelu savladala Katarinu Adamović, a za razliku od prvog kola bila je ubedljivija, posao je završila u dva seta. Čast Srbije braniće i dalje Dunja Šunkić koja se namučila u prvom setu protiv Luce Pump, ali je posle taj-brejka u prvom setu bila znatno ubedljivija u nastavku meča. Šansu da prođe u dalje takmičenje imala je i Marina Kačar, borila se hrabro u tri seta protiv Tereze Malikove, ali je poklekla u trećem setu.\nRezultati drugog kola Palić Opena 2011: Mahalkova – Gavlik 6:3, 6:7(4), 6:2, Stamatova – Reberšak 6:0, 6:3, Zorić – Adamović 6:2, 6:4, Kolat – Platon 7:5, 2:6, 4:1 (predaja u trećem setu), Šunkić – Pump 7:3(3), 6:2, Kriegsmanova – Kovač 6:2, 7:6(1), Malikova – Kačar 6:2, 1:6, 6:3, Kurbanova – Bauer 6:1, 7:6(2).\nNajzanimljiviji mečevi četvrtfinala biće sigurno oni u kojima igraju srpske teniserke, Nataša Zorić se sastaje sa Natalijom Kolat iz Poljske, a Dunja Šunkić igra protiv osme nositeljke Lucije Kriegsmanova iz Češke. Sastaju se još Mahalkova i Stamatova, odnosno Malikova i Kurbanova.\nTakmičenje se odvija i u kategoriji dublova, u polufinale su prošle Goira i Zafirova koje su bez borbe dobile Gerlovu i Kriegsmanovu, a po istom principu će im se u polufinalu suprotstaviti dubl Balint i Gianoti koje su bez borbe dobili dubl Platon – Vajdeanu. Šansu da se bore za dubl titulu imaće i srpski dubl Kačar – Šunkić nakon pobede nad dublom Hirš – Stamatova sa 7:5, 5:7, 12:10. Protiv njih će biti dubl Brozda – Kolat koji je u četvrtfinalu savladao dvojac Bamburac – Lazarević sa 6:1, 6:1.\nFK "Bačka 1901" obeležiće 110 godina postojanja\nFudbalski klub Backa jubilej 110 godina postojanja\nNajstariji fudbalski klub u regionu "Bačka 1901", bogatu i dramatičnu istoriju ispisivala je u okrilju jedne moćne monarhije, dve kraljevine i četiri države, a menjala četiri naziva, sve do ovog današnjeg koje je dobila rođenjem, 3. avgusta 1901. godine. Svoj jubilej od 110 godina postojanja, fudbaleri sa "Somborske kapije" će obeležiti uz podršku Fudbalskog saveza Srbije, Sekretarijata za omladinu i sport AP Vojvodine i Grada Subotice. Program obeležavanja jubileja započinje 3. avgusta Svečanom sednicom Skupštine FK "Bačka 1901" u Velikoj većnici Gradske kuće sa početkom u 10 časova.\nU prijateljskoj utakmici istog dana na domaćem terenu, sa početkom u 18 časova fudbaleri subotičkih crveno-belih, odmeriće snage sa superligašima FK "Spartak Zlatibor voda". Pored ovog meča, u okviru programa obeležavanja jubileja, biće još niz prijateljskih i revijalnih utakmica u svim kategorijama. Kroz tribine i okrugle stolove koji su takođe deo programa, šira javnost će biti informisana o istoriji najstarijeg fudbalskog kluba sa ovih prostora.\nUspeh biciklista Spartaka u ligi Srbije i na Sidskom Maratonu\nU Novom Pazaru je 24. jula održana liga Srbije za mlađe kadete i kadete, gde je u kategoriji na 46 km pobedio biciklista BK "Spartak", Dario Nimčević, Boris Kopunović treći, a u žestokoj konkurenciji Dimitrije Todorović je bio šesti, Uroš Štangl osmi .\nStaza je bila teška sa puno uspona i opasnih spusteva. MTB sekcija Spartaka je učestvovala na Sidskom Maratonu gde su voženi mali maraton na 24km i veliki maraton na 47 km. U malom maratonu Tamara Francuski je osvojila drugo mesto, Nedeljko Tomanović u masteru velikog maratona je osvojio deveto mesto, a četvrto mesto u konkurenciji seniora Zoltan Čipak.\nJubilej FK „Bačka 1901“\nSubotica, 15. jula - Gradonačelnik Subotice Saša Vučinić, predsednik Skupštine Grada Slavko Parać i Nemanja Simović, član Gradskog veća zadužen za sport i omladinu, primili su danas, u Gradskoj kući, predstavnike Fudbalskog kluba „Bačka 1901“, koji 3. avgusta 2011. godine obeležava 110. godišnjicu postojanja.\nPredsednik FK „Bačka 1901“ Zoran Marković upoznao je gradonačelnika Vučinića i njegove saradnike sa tokom priprema za proslavu ovog, kako je rekao, i za Klub, i za Grad značajnog jubileja. On je najavio da će se svečana sednica Skupštine FK „Bačka 1901“ održati 3. avgusta, u Velikoj većnici Gradske kuće. Istog dana, na stadionu kod Somborske kapije odigraće se prijateljska fudbalska utakmica između „Bačke 1901“ i „Spartak Zlatibor vode“. Po njegovim rečima, program obeležavanja jubileja FK „Bačka 1901“ počinje promocijom u Fudbalskom savezu Srbije, u Beogradu, 20. jula i trajaće tokom narednih 12 meseci.\nČestitajući jubilej, gradonačelnik Vučinić je istakao da je Grad Subotica ponosan na 110 godina bogate sportske istorije Fudbalskog kluba „Bačka 1901“, jednog od najstarijih fudbalskih klubova u Evropi i naglasio da mu je drago što će se značajna godišnjica subotičkih „crveno-belih“ obeležavati dostojanstveno i tokom cele naredne godine.\nU BK "Spartak" zadovoljni plasmanom na dva takmičenja\nBiciklisti BK "Spartak" ovog vikenda su učestvovali na trkama u Apatinu i u Mađarskoj. U mađarskom gradu Szekszard vozili su mlađi kadeti na zahtevnoj stazi od 42 km, sa više uspona i opasnih spusteva. A i sam cilj je bio na brdu, no i pored toga biciklisti BK "Spartak" postigli su sjajne rezultate: Dario Nimčević prvo, a Dimitrije Todorović treće mesto.\nNa takmičenju Liga Srbije u Apatinu mlađi kadeti su ponovili uspeh iz Mađarske, Dario Nimčević prvi, Dimitrije Todorović treći, a na stazi od 40 km mlađi kadeti: Michel Szekeres, Boris Kopunović, Milan Dragojević i Uroš Štangl zauzeli su drugo mesto ekipno. Mastersi su vozili 78 km, a u ovom delu takmičenja Aleksandar Perčić je osvojio sedmo, Arsen Perčić deveto i Đuro Gagić dvanaesto mesto. Start je bio u 11 časova, a i pored velike vrućine na ovom takmičenju su se pored domaće ekipe Srbije okupili i takmičari iz Mađarske, Slovačke, Bosne i Hercegovine i Hrvatske.\nUspeh Gabora Kase\nNa nedavno održanoj 51. Međunarodnoj trci kroz Srbiju koja se vozila u sedam etapa, Gabor Kasa biciklista Biciklističkog kluba "Spartak" Subotica osvojio je četvrto mesto i titulu najboljeg vozača u generalnom plasmanu do 23 godine.\nFinale lige Sportskog centra "Pešta"\nProšlogodišnji pobednik letnje biznis lige u malom fudbalu, ekipa "Superinfo", ove godine je učestvovala na Futsal Festu 2011 u Smederevu, kao jedna od 32 ekipe podeljene u 8 grupa.\nNakon Futsal Festa, "Superinfo" je u finalnoj utakmici odmerio snage sa ekipom "Pilane Marko", a ovaj meč je odlučio o konačnom redosledu u vrhu lestvice lige Sportskog centra "Pešta".\nUltramaraton trka - Palić 10. jun 2011. godine - VIDEO\nNove pobede KDT «Spartak» iz Subotice\nU Inđiji je 4. juna održano Pojedinačno Prvenstvo Srbije za seniore u dizanju tegova, na kom su takmičari KDT ’’ Spartak ’’ iz Subotice ostvarili izuzetan uspeh. U osam kategorija, takmičari KDT ’’ Spartaka ’’ iz Subotice zauzeli su prvo mesto u tri kategorije. Titulom prvaka Srbije za seniore za 2011. godinu okitili su se: Dejan Peić Tukuljac u kategoriji do 69kg, Kristian Horvat u kategoriji do 77kg i Miloš Knežević u kategoriji do 105kg.\nTakmičari KDT ¨ Spartaka ¨ iz Subotice, na Pojedinačnom Prvenstvu R. Srbije za seniore za 2011 godinu ostvarili su sledeće rezultate :\nDejan Peić Tukuljac u kategoriji do 69kg 105kg+132kg=237kg I mesto\nKristian Horvat u kategoriji do 77kg 123kg+141kg=264kg I mesto\nMiloš Knežević u kategoriji do 105kg 135kg+160kg=295kg I mesto\nErvin Rožnjik u kategoriji do 85kg 110kg+137kg=247kg III mesto\nTivadar Kajdoći u kategoriji +105 kg 115kg+160kg=275kg III mesto\nTamaš Kajdoči u kategoriji do 94 kg 95kg+110kg=205kg IV mesto\nRobert Berkeš u kategoriji do 77 kg 72kg-90kg=162kg VIII mesto\nTakmičari KDT ¨ Spartak ¨ iz Subotice i na ovom takmičenju su dokazali još jednom svoj nesporan kvalitet kao i činjenicu da u potpunosti dominiraju domaćom scenom kako u pojedinačnoj tako i u ekupnoj konkurenciji.\nBrigita Lukač postavila nove državne rekorde\nNa Prvenstvu Srbije za seniorke, održanom u Beogradu 28. maja, boje KDT `` Spartaka`` iz Subotice branila je Brigita Lukač i ostvarila izuzetan rezultat.U kategoriji do 69kg osvojila je titulu prvaka države u seniorskoj konkurenciji i postavila dva državna rekorda za mlađe seniorke (takmičarke do 23 god.) i to u disciplini Izbačaj sa podignutih 65 kg i u Olimpijskom biatlonu sa ukupno podignutih 115 kg.\nOdbojka na ulici - UniCredit Bank Street Volleyball - VIDEO\nNovi uspesi KDT "Spartak" Subotica\nU Baču je 21. maja održan XVI Memorijalni turnir Erih Špajzer u dizanju tegova i Pojedinačno prvenstvo Srbije za učenike osnovnih škola. Na Memorijalni turnir Erih Špajzer se po tradiciji poziva 12 najboljih dizača tegova iz cele Srbije, čiji se ostvareni rezultati boduju po Sinclerovim tablicama. Takmičar KDT ¨ Spartaka¨ iz Subotice Pejić Tukuljac Dejan je na ovom takmičenju ostvario izuzetan rezulat, jer je sa podignutih 115kg u disciplini Trzaj i 135kg u disciplini Izbačaj, tj. sa ukupno podignutih 250kg u Olimpijskom biatlonu proglašen za pobenika ovog turnira.\nNa Pojedinačnom prvenstvu Srbije za učenike osnovnih škola takmičari KDT ¨ Spartak ¨ iz Subotice postigli su sledeće rezultate :\nKajdoči Tamaš je u kategoriji do 94kg ostvario izuzetan rezultat i poneo laskavu titulu prvaka države. U kategoriji do 85kg Aroksalaši Ervin je poneo titulu vicešampiona države, dok je Kopunović David u kategoriji do 56kg zauzeo četvrto mesto.\nTakmičari KDT ¨ Spartaka ¨ su na ovom takmičenju dokazali da su u dobroj formi, kako je to po planu treninga i predviđeno, jer ih za dve nedelje očekuju veoma važno takmičenje i to pojedinačno Prvenstvo Srbije za seniore u dizanju tegova koje će se održati 4. juna u Inđiji.\nUniCredit Bank Stritvolej\nJedanaesti po redu UniCredit Bank Stritvolej turnir u odbojci na ulici, održaće se u Subotici na Trgu slobode i Trgu republike, 21. i 22. maja. Na 30 mreža odbojku će igrati devojčice i dečaci od 9 do 15 godina, podeljeni u 7 kategorija devojčice, odnosno u 6 kategorija dečaci. Prvog dana turnira, odbojka će se igrati na 20, a drugog dana na 10 terena i to od 9 do 21 čas.\nUčešće je ove godine uzelo 200 ekipa, sa oko 1200 takmičara iz 40 klubova koji dolaze iz oko 30 gradova Srbije.\n- Ovaj turnir se u Subotici održava od 2001. godine i svake godine beleži sve veći broj učesnika i timova širom Srbije. Ponosni smo što nam se ove godine pridružila i UniCredit Banka kao generalni sponzor. Turnir ima za cilj da doprinese razvoju odbojke , stvaranje uslova za aktivnije učešće mladih u vrhunskom sportu, kao i uključivanju mlade populacije u sportske aktivnosti kroz afirmaciju sportskog i takmičarskog duha, rekao je Dragan Savić, organizator turnira.\n- Želeo bih da izrazim veliko zadovoljstvo što se UniCredit Banka ove godine nalazi u elitnom krugu kompanija koje podržavaju ovaj turnir. Danas smo ovde kao promoteri sportskog takmičenja, ali već duži niz godina podržavamo sve ono što je značajno za lokalnu zajednicu i njene građane. Jer, bankarstvo za nas nije samo stvar obezbeđivanja proizvoda, usluga i transakcija, već i razumevanje potreba klijenata, ostvarivanje bliskog odnosa s klijentom i integrisanja u lokalnu zajednicu, rekao je Stojan Majstorović, regionalni direktor u Sektoru poslova sa stanovništvom UniCredit Banke.\nFutsal fest 2011\nNa ovogodišnjem Futsal festu, koji će se održati od 31. maja do 8. juna takmičiće se i Superinfo tim. Predsednik kluba Arnold Zoltan od svojih fudbalera na ovom takmičenju očekuje igru, kakvu su pokazali u prošlogodišnjoj letnjoj biznis ligi, kada su osvojili prvo mesto. Protivnici na ovogodišnjem Futsal festu su respektabilni, ali on veruje u dobar plasman svog tima.\nPodsećanja radi, KMF "Arena" iz Smedereva organizovala je prvi futsal turnir 2006. godine na Sportskom centru u Smederevu na otvorenom terenu, u znak podrške našoj reprezentaciji pred odlazak na svetsko prvenstvo u Nemačku 2006. Četiri godine kasnije, ali u novootvorenoj sportskoj dvorani u Smederevu je istim povodom, uoči svetskog prvenstva u Južnoj Africi, članovi KMF "Arene" organizovali su Futsal fest 2010, koji je po oceni svih prisutnih bio jedan od najbolje organizovanih turnira na ovim prostorima, što zbog velike posećenosti, što zbog broja ekipa sa prostora bivše države SFRJ. Na Futsal festu 2010 svoje predstavnike su imali Slovenci, Hrvati, Bosanci i naravno predstavnivi Srbije. Pobednik Futsal festa je bila ekipa MIS Petrol iz Grocke koja je u dramatičnom finalu posle izvođenja penala pobedila ekipu Dalmacija Stars iz Splita 7:5. Treće mesto je osvojila ekipa Kopernikus – Kalča iz Niša.\nTakmičari KDT ¨ Spartaka ¨ uspešno krenuli u odbranu titule Ekipnog prvaka Srbije\nU Subotici je 30. aprila održano Pojedinačno prvenstvo Vojvodine za seniore i seniorke i I kolo Ekipnog prvenstva Vojvodine za seniore za 2011. godinu u dizanju tegova.\nNa Pojedinačnom prvenstvu Vojvodine za seniore i seniorke učestvovalo je\npreko 40 takmičara, a takmičari KDT ¨ Spartaka ¨ iz Subotice ostvarili su sledeće rezultate :\nTakmičar kategorija Rezultat plasman\nBrigita Lukač do 69kg 50kg+61kg=111kg I mesto\nDEjan Peić T. do 69kg 110kg+135kg=245kg I mesto\nKristian Horvat do 77kg 125kg+140kg=265kg I mesto\nErvin Rožnjik do 85kg 105kg+136kg=241kg I mesto\nČaba Nađ + 105kg 165kg+185kg=350kg I mesto\nMiloš Knežević +105kg 130kg+166kg=296kg II mesto\nTivadar Kajdoči +105kg 125kg+165kg=290kg III mesto\nTamaš Kajdoči do 94kg 90kg+114kg=204kg III mesto\nRobert Berkeš do 77kg 78kg-95kg=173kg IV mesto\nŠto se Ekipnog prvenstva Vojvodine tiče, u I kolu za ekipu KDT ¨ Spartaka ¨ iz Subotice nastupali su sledeći takmičari : Dejan Peić Tukuljac, Čaba Nađ, Kristian Horvat, Tivadar Kajdoči, Miloš Knežević i Ervin Rožnjik.\nEkipa KDT ¨ Spartaka ¨ iz Subotice povela je u I kolu Ekipnog prvenstva Vojvodine za 2011. godinu sa ukupno osvojenih 1929 poena, na drugom mestu se našla ekipa KDT ¨ Radnički ¨ iz Sombora sa ukupno osvojenih 1533 poena, treće mesto je osvojila ekipa KDT ¨ Herkules ¨ iz Bača sa ukupno osvojenih 1233 poena, četvrto mesto pripalo je ekipi KDT ¨ Kamen ¨ iz Inđije sa ukupno osvojenih 1214 poena , dok je ekipa KDT ¨ Srem ¨ iz Sremske Mitrovice zauzela peto mesto sa ukupno osvojenih 1075 poena.\nNaredna takmičenja koja očekuju takmičare KDT ¨ Spartaka ¨ iz Subotice su Memorijalni turnih Erih Špajzer i Pojedinačno i ekipno prvenstvo R. Srbije za učenike Osnovnih škola, koje će se održati u Baču 26.05.2011. godine.\nU organizaciji subotičkog Ultra fajt kluba, u okviru prvomajskih sportskih manifestacija na Letnjoj pozornici će se održati turnir u ultimat fajtingu između Srbije i Slovačke. Iako se ova vrsta takmičenja tek drugi put organizuje kod nas, interesovanje je veoma veliko, sudeći po već prodatim ulaznicama. Početak mečeva je u 18 časova, a cena ulaznice je 700 dinara.\n…opširnije – VIDEO\nŠahovsko prvenstvo osnovnih škola Subotice\nU organizaciji Sekretarijata za omladinu i sport, Sekretarijata za obrazovanje i Šah kluba "Spartak" u Subotici će se od 22. i 23. aprila održati pojedinačno i ekipno šahovsko prvenstvo osnovnih škola Subotice. Igraće se 7 kola, pulučasovnim partijama i po šahovskim pravilima FIDE, odnosno pravilnicima Šahovskih saveza Srbije i Vojvodine. Takmičenje će se održati u prostorijama Šah kluba "Spartak", a svečano otvaranje takmičenja je zakazano za 10 časova.\nPredstavnik Srbije trinaesti u Evropi\nU periodu od 11-17. aprila u Rusiji, u gradu Kazan održano je Prvenstvo Evrope za seniore u dizanju tegova. Na ovom takmičenju Srbiju je predstavljao Knežević Miloš član KDT ``Spartak`` iz Subotice, koji je na Evropsko prvenstvo otputovao u pratnji trenera reprezentacije Vert Stipana. Knežević Miloš je na ovom takmičenju ostvario izuzetan rezultat jer je u kategoriji +105kg. zauzeo 13.-to mesto.\nMedalje sa Prvenstva Srbije\nU Novom Bečeju je 17. apria održano Pojedinačno i ekipno prvenstvo Srbije za juniore (takmičare do 20 god.) i Ekipno prvenstvo Srbije za učenike Srednjih Škola.\nBoje KDT ’’Spartak’’ iz Subotice na ovom takmičenju branili su: Rožnjik Ervin, Kajdoči Tivadar, Kajdoči Tamaš i Berkeš Robert.\nU pojedinačnoj konkurenciji, Rožnjik Ervin član KDT ’’Spartaka’’ iz Subotice je u kategoriji do 85kg. postigao izuzetan rezultat sa podignutih 106kg u disciplini trzaj i 135kg u disciplini izbačaj, te se sa ukupno podignutih 241kg u Olimpijskom biatlonu okitio titulom prvaka Srbije za 2011. godinu.\nKajdoči Tamaš je u kategoriji do 94kg zauzeo odlično treće mesto sa podignutih 93kg. u disciplini trzaj i 110kg. u disciplini izbačaj, što ukupno iznosi 203kg. u Olimpijskom biatlonu. Kajdoči Tamaš je rođen 1997. godine i predstavlja veliku nadu ovog sporta u Srbiji, a u više navrata se takmičio sa znatno starijim takmičarima.\nBerkeš Robert, takođe član ’’Spartaka’’ iz Subotice zauzeo je na ovom takmičenju šesto mesto u kategoriji do 77kg sa podignutih 70kg u disciplini trzaj i 93kg u disciplini izbačaj, što ukupno iznosi 163kg.\nEkipa KDT ’’Spartaka’’ iz Subotice nije u ekipnoj konkurenciji uspela da odbrani prošlogodišnju titulu ekipnog prvaka Srbije za juniore i učenike Srednjih Škola jer se Kajdoči Tivadar, inače stalni član kako juniorske tako i seniorske ekipe povredio na takmičenju prilikom zagrevanja.\nMedalje sa Ultramaratona\nNajmlađi subotički maratonci su se vratili sa medaljama osvojenim na Ultramaratonu održanom 12. marta u Nirnbergu.\nPrekogranična saradnja odbojkaških klubova\nU okviru IPA projekta ŽOK "Spartak" i Odbojkaškog kluba "Segedin" započela je realizacija prve, od ukupno četiri faze projekta kom je cilj revitalizacije školskog sporta, kao baze za budući odabir sportista.\nU prvoj fazi učestvovalo je preko 200 devojčica iz osnovnih škola, a finalni mečevi će se odigrati u nedelju 13. marta u Hali sportova sa početkom u 13 časova. U drugoj fazi sledi selekcija i testiranje dece, nakon čega će se održati desetodnevni kamp i u četvrtoj fazi je u planu trenerski seminar.\n- Iskreno se nadam da će ova saradnja doprineti što većoj afirmaciji odbojkaškog sporta kako u Segedinu, tako i u Subotici, rekao je Nemanja Simović član Gradskog veća zadužen za sport i omladinu.\nUkupna vrednost projekta iznosi 96.000 evra, od čega segedinskom partneru pripada 25.000 evra, a realizacija ovog projekta prekogranične saradnje, po rečima Zorana Olajića direktora ŽOK "Spartak", logičan je niz višedecenijskog prijateljstva, koje će ova saradnja još više učvrstiti i nastaviti se nadalje.\n- Želimo, kao i naši prijatelji iz Segedina da nakon ovog projekta dobijemo što bolje uslove za razvoj školskog sporta i na taj način dokažemo da smo lideri odbojke u regionu, rekao je Olajić.\n- Uvek mi je drago kada među projektima budu i oni koji se tiču sporta i omladine, rekao je Dejan Vujinovoić, predstavnik Kancelarije IPA projekta u Subotici, a kako kaže trenutno se realizuje oko 70 IPA projekata. U ovoj godini je pristiglo 217 predloga projekata, te sada sledi selekcija onih koji će biti realizovani.\nTamaš Varga, predstavnik odbojkaškog kluba "Segedin", kaže da je ova saradnja s radošću prihvaćena, obzirom da se Srbija u odbojci može svrstati u najjače reprezentacije.\nPoseta delegacije legendarnih mađarskih fudbalera\nSubotica, 9. mart - U organizaciji Fudbalskog saveza Srbije, Suboticu je danas posetila delagacija nekadašnjih proslavljenih mađarskih fudbalera. Jenea Buzanskog, Pala Varadija, Janoša Gereča i Antala Dunaia, iz nekadašnjeg tima Ferenca Puškaša primili su Nemanja Simović član Gradskog veća zadužen za sport i predsednik Skupštine grada Slavko Parać u Velikoj većnici Gradske kuće. Tom prilikom Nemanja Simović je pored reči dobrodošlice istakao da, iako je proteklih godina u Subotici koja danas broji 140 sportskih klubova i gde je zaista mnogo urađeno na planu sporta, treba još učiniti mnogo napora kako bi se dosegli takvi rezultati kakve su postizali predstavnici ove nekadašnje "zlatne generacije". U prisećanju na nekadašnje velike pobede i davno odigrane mečeve, Jene Buzanski desni bek mađarske reperzentacije pedesetih godina prošlog veka, prisetio se subotičkih fudbalera iz vremena kada se, kaže Buzanski, u Subotici i Jugoslaviji igrao dobar fudbal, a u prilog tome je izjavio da bi njegov tadašnji tim bio u evropskom vrhu da im se nisu suprotstavili naši fudbalski asovi, kao jedina ozbiljna prepreka.\nU konstataciji da bi ovakvi susreti trebali biti češći, složili su se kako gosti, tako i domaćini koji su pohvalili ovu inicijativu Fudbalskog saveza Srbije.\nUspeh mladih košarkašica\nMilica Ćuk, Nađa Vidaković, Marina Skočajić i Aleksandra Tulenčić košarkašice košarkaškog kluba "Prozivka", nastupivši u ekipi regiona Vojvodine, predstavile su i subotičku košarku na regionalnom turniru u Loznici, održanom od 25. do 27. februara, gde su osvojivši prvo mesto, stekle pravo učešća na finalnoj utakmici seniorskog kupa Srbije u Rumi, kao predigra 26. marta.\nDan kasnije, 27. marta u Staroj Pazovi u okviru mečeva trećeplasiranih ekipa Beograda i Vojvodine, naše devojke će se boriti u baražnom meču protiv ekipe „Voždovac“ iz Beograda za plasman u finalni turnir prvenstva Srbije za pionirke.\nJKP "Parking" sponzor "Spartanaca"\nIzmeđu JKP"Parking" i Kluba američkog fudbala "Spartanci", potpisan je ugovor o sponzorstvu kojim će subotički ragbisti biti rasterećeni plaćanja dela troškova nabavke opreme, zatim kotizacije, prevoza i ostalih troškova koji po utakmici iznose oko 30 hiljada dinara, a koje će u narednih godinu dana snositi JKP "Parking".\n- U JKP "Parking" smo shvatili značaj sporta u gradu i zato smo rešili da deo sredstava koji ubiramo od sugrađana, na ovaj način vratimo u vidu donacija i usmerimo u sport, rekao je Milorad Slijepčević, direktor JKP "Parking".\nKAF "Spartanci" je osnovan pre dve godine, a već u narednoj godini veruju da će se naći u plej-ofu, a potom da će zaigrati i u Prvoj ligi, obzirom da su pojačali redove pre svega zahvaljujući Čabi Juhasu koji važi za najboljeg igrača američkog fudbala u Srbiji. Prva naredna utakmica "Spartanaca" je poslednjeg vikenda u martu sa "Klek"-om iz Zrenjanina, na terenu FK "Bratstvo". Po rečima Dmitra Štrpca generalnog sekretara KAF "Spartanci" sve više je mladih ljudi koji dolaze na njihove utakmice.\n- Pre dve godine, kada je osnovan klub, moram priznati da sam bio prilično skeptičan u pogledu interesovanja u našem gradu kada je ovaj sport u pitanju. Međutim, sada posle dve godine oni imaju velik broj igrača, interesovanje gledalaca, kojih će verovatno biti još mnogo više i mislim da je za njih ulazak u plej-of realan, rekao je Nemanja Simović član Gradskog veća zadužen za sport i omladinu\nJoš jedan uspeh dizača tegova KDT ¨ Spartak ¨\nNa takmičenju u dizanju tegova za juniore i juniorke u pojedinačnoj i ekipnoj konkurenciji Kup Vojvodine, održanom u Baču 19. februara, učestvovali su i takmičari KDT ¨ Spartak¨: Tivadar Kajdoči , Ervin Rožnjik, Tamaš Kajdoči i Robert Berkeš.\nPrvo mesto u kategoriji do 105 kg, sa rezultatom 115kg-155kg=270kg, osvojio je Tivadar Kajdoči. Takođe prvo mesto u kategoriji do 94 kg i rezultatom 103kg-130kg=233kg, osvojio je Ervin Rožnjik. U kategoriji do 94 kg, II mesto osvojio je Tamaš Kajdoči sa rezultatom\n90-110kg=140kg, a Robert Berkeš u kategoriji do 77 kg, sa rezultatom\n70kg-85kg=155kg osvojio je četvrto mesto.\nU ekipnoj konkurenciji, ekipa KDT ¨ Spartak ¨ zauzela je prvo mesto sa ukupno osvojenih 974 poena, ispred drugoplasirane ekipe KDT ¨ Kamen ¨ iz Inđije koja je osvojila 919 poena i trećeplasirane ekipe KDT ¨ Herkules ¨ iz Bača koja je osvojila 852 poena. Četvrto mesto pripalo je ekipi KDT ¨ Jedinstvo¨ iz Novog Bečeja, peta je bila ekipa KDT ¨ Radnički ¨ iz Sombora a šesto mesto pripalo je ekipi KDT ¨ Srem ¨ iz Sremske Mitrovice.\nNaredno takmičenje koje očekuje takmičare KDT ¨ Spartak ¨ iz Subotice je Prvenstvo Vojvodine za juniore koje će se održati 19.03.2011. godine u Novom Bečeju.\nBSV - Krivične prijave i medalje\n- Nakon godina kako je boks kao sport na teritoriji Srbije i Vojvodine gotovo zamro, sada možemo reći da se vraća na velika vrata, sa velikim rezultatima i novim medaljama. Međutim, ono što prati Bokserski savez Vojvodine je breme prethodnih vremena, rekao je Darko Antelj, predsednik Bokserskog saveza Vojvodine, a pod ovim bremenom pre svega smatra nesavesno poslovanje bivšeg rukovodstva i sa tim u vezi je rekao da je podneta krivična prijava protiv nekadašnje legende ovog sporta, kom kako kaže Antelj, niko ne spori veliki doprinos, ali će ga za malverzacije u poslovanju BSV goniti po svim sudskim instancama, pa čak i do predsednika Tadića. Bokserski savez Vojvodine u krivičnoj prijavi između ostalog tereti svog bivšeg rukovodioca za falsifikovanje službene dokumentacije, a novac koji je po mišljenju Antelja nelegalno prisvojen, zahtevaće da bude vraćen i upotrebljen za razvoj i popularizaciju ovog sporta, pre svega njegovog podmlatka.\nU nameri da se što više umanji uticaj, kako kaže Antelj, tereta nasleđenog od bivšeg rukovodstva, Bokserski savez Vojvodine u tom i u cilju popularizacije ovog sporta organizuje razne akcije i kampove.\n- Sa zadovoljstvom mogu reći da je započela Prva savezna bokserska liga i da su takmičenja dobra i korektna. Pozivam sve subotičane da prisustvuju mečevima u okviru dva velika derbi takmičenja koja će se održati 30. januara (Spartak - Radnički Beograd) i 6. februara (Spartak - Crvena Zvezda). Verujem da se možemo nadati da će Boks klub Spartak po prvi put u istoriji osvojiti titulu prvaka države. Sa posebnim ponosom Antelj je pomenuo organizaciju međunarodnog takmičenja održanog u atrijumu hotela Galeria, Vojvođanska "Zlatna rukavica", koja je proglašena za najbolje organizovano i najveće takmičenje u ovoj godini, što je "ulazna karta" pred apliciranje za organizaciju budućih međunarodnih takmičenja.\n- Biće posebna čast meni kao predsedniku BSV, a mislim i gradu Subotici, ukoliko dobijemo organizaciju velikih, prestižnih međunarodnih takmičenja, rekao je Antelj.\n- Od izbora novog rukovodstva sve je krenulo na bolje. Na neki način smo zakoračili i van granica zemlje. Uspostavili smo vrlo dobru saradnju u regionu, posebno sa BS iz Kečkemeta, sa kojim ćemo zajedno aplicirati za sredstva iz IPA programa. Verujemo da će i ova finansijska podrška pozitivno uticati na razvoj boksa u Vojvodini, rekao je podpredsednik BSV Slobodan Milošev i najavio tri kampa ćija organizacija predstoji na proleće, u jesen i na zimu na Fruškoj gori.\n- Ovi kampovi su se veoma dobro pokazali. Upravo posle njih smo uspeli stvoriti šampione kao što je Denis Memetović koji je osvojio "Zlatnu rukavicu", Vanja Bačić i drugi, rekao je Milošev.\nProšlu godinu, Martin Vizin sekretar BSV ocenjuje kao najuspešniju.\n- Registrovali smo 21 klub, od toga 4 nova kluba. Organizovana su dva kampa, održali smo Prvenstvo Vojvodine i po prvi put unazad deset godina, desilo se da prisustvuju svi klubovi i pokazali su dobre rezultate. Najuspešniji su bili ekipa iz Žablja, BK Vojvodina i BK Spartak. Na pojedinačnom prvenstvu Srbije prvih šest mesta pripalo je našim klubovima. Imali smo tri gostovanja u inostranstvu. Na Prvenstvu Evrope za školarce, takmičila su se dva naša takmičara, na Prvenstvu Juniora tri takmičara i na Prvenstvu mladih jedan takmičar. Na Svetskom prvenstvu za žene u kategoriji juniorki, dve naše takmičarke su osvojile srebrnu medalju, što su prve osvojene medalje za Srbiju. Na tri međunarodna turnira "Beogradski pobednik", Vojvođanska "Zlatna rukavica" i "Meč šampiona", trofeje su osvojili naši takmičari Goran Despotović, Branimir Stanković i Denis Memetović. Ova godina je dakle bila veoma uspešna, a očekujemo da će naredna biti još uspešnija, rekao je Vizin.\nČetvrtak 23. decembra u Hali sportova sa početkom od 9 časova održaće se Humanitarna akcija sa ciljem pomoći deci iz Doma za decu “Kolevka”, pod nazivom “Drug ,drugu”. U ovoj humanitarnoj akciji učešće će uzeti učenici nižih razreda iz dvanaest Osnovnih škola, koji će pokazati svoje umeće u košarci, fudbalu i karateu. Kao ulaznicu za ovu manifestaciju svako dete treba da donese slatkiš, ili igračku koju će pokloniti svom drugu iz “Kolevke”. Organizatori ove akcije je Gradsko veće za obrazovanje i Košarkaški klub “Prozivka”.\nMemorijalni turnir “Gordana Bogojević Kovačević”\nU vršačkoj dvorani “Milenium” će se 21. decembra, u cilju popularizacije ženske košarke, a u znak sećanja na rano preminulu istaknutu reprezentativku Gordanu Bogojević Kovačević, odigrati utakmice naših najboljih igračica.\nSuboticu će na ovom memorijalu predstavljati pet reprezentativki iz KK “Prozivka”, Korina Francišković, Nađa Vidaković, Marina Skočajić, Aleksandra Tulenčić i Jovana Stešević, koje će nastupiti u sastavu pionirskih selekcija Vojvodine.\n14 h, reprezentacija Vojvodine – reprezentacija Brograda, godišta (99. / 00.)\n16 h, reprezentacija Vojvodine – reprezentacija Brograda, godišta (97/98)\n18 h, selekcija I lige Srbije – selekcija Jadranske lige , (seniorke)\nRvači "Spartak"-a povratili titulu prvaka države\nNemanja Simović, član Gradskog veća primio je ekipu Rvačkog kluba Spartak, koji su u beogradskom finalu Playofa uspeli povratiti titulu prvaka države.\n- Nije bilo ni malo lako usred Beograda uzeti titulu "Partizanu". Bio je to zaista velik uspeh. Grad će i u idućoj godini kada budemo u Ligi šampiona, biti čvrsto iza vas. Kako smo osvojili titulu, tako ćemo se i u rangu evropskih takmičenja predstavljati, rekao je Nemanja Simović uz čestitke RK "Spartak". Ministarstvo za omladinu i sport će nagraditi rvače sa 200 hiljada dinara, koji će se raspodeliti prema pravilniku kluba. Sreten Damjanović, trener RK "Spartak" zahvalio se na podršci Grada i resornog ministarstva, a uputio je ozbiljne zamerke na organizaciju takmičenja. Za protivnike kaže:\n- Mislim da su mogli da shvate da mogu biti prevaziđeni i pobeđeni. To je bila jedna mala korida, da bi završetak priče bilo nesportsko ponašanje svih aktera, od trenera pa nadalje. Nakon tolikih godina koliko sam u ovom sportu, ne mogu prihvatiti takvo ponašanje i drago mi je što ovi momci drugačije razmišljaju, od protivničkih takmičara.\n- Davor Štefanek, kapiten ekipe RK “Spartak”, zahvalio se na podršci i u to ime predao je dve zlatne medalje Nemanji Simoviću kao jednom od zaslužnih za njihov uspeh, a drugom medaljom rvači “Spartaka” žele izraziti zahvalnost na podršci gradonačelniku Saši Vučiniću.\nRezultati Kupa Vojvodine održanog u Bečeju\nU Novom Bečeju 4. novembra je održan Kup Vojvodine za seniore u pojedinačnoj i ekipnoj konkurenciji u dizanju tegova.\nKDT ¨ Spartak ¨ iz Subotice na ovom takmičenju predstavljali su: Horvat Kristian, Lukač Jožef, Kajdoči Tivadar, Polaček Mario, Rožnjik Ervin i Kajdoči Tamaš.\nTakmičari KDT ¨ Spartaka ¨ : Polaček Mario u kategoriji do 69kg., Horvat Kristian u kategoriji do 77kg., Lukač Jožef u kategoriji do 85kg., i Kajdoči Tivadar u kategoriji +105 kg., okitili su se titulama pobednika KUP-a VOJVODINE za seniore za 2010. god. u pojedinačnoj konkurencij, dok je vicešampion KUP-a VOJVODINE za 2010. godinu u pojedinačnoj konkurenciji postao Rožnjik Ervin u kategoriji do 94kg.\nRožnjak Ervin u kategoriji do 94 kg osvojio je drugo mesto, a u istoj kategoriji Kajdoči Tamaš treće mesto.\nU ekipnoj konkurenciji ekipa KDT Spartaka iz Subotice za koju su nastupali: Lukač Jožef, Horvat Kristian, Kajdoči Tivadar, Polaček Mario, Rožnjik Ervin i Kajdoči Tamaš pobednik je KUP-a VOJVODINE za 2010 god.\nČlan KDT ¨ Spartaka ¨ iz Subotice Kajdoči Tamaš postavio je tri nova državna rekorda za učenike osnovnih škola u kategoriji do 94kg i to u disciplini Trzaj sa podignutih 87kg., u disciplini Izbačaj sa podignutih 105kg. i u Olimpijskom biatlonu sa ukupno podignutih 192kg.\nOvim takmičenjem, takmičari KDT ¨ Spartaka ¨ iz Subotice, završili su uspešno ovu takmičarsku sezonu. Sledi ima kratak predah i oporavak a potom i pripreme za narednu sezonu.\nSubotica još jednom domaćin Evropskog šampionata u stonom tenisu\nPo drugi put za redom, u organizaciji Stonoteniskog Saveza Srbije, Evropske stonoteniske unije, Ministarstava sporta i omladine Republike Srbije i Grada Subotice, od 18. do 21. novembra u Hali sportova će se održati Evropski šampionat u stonom tenisu, za mix dublova i Srbija Open. Učestvovaće 18 mešovitih parova iz Belorusije, Crne Gore, Rumunije, Litvanije,Italije, i Srbije. Na ovom takmičenju Ruta Paskauskiene i Aleksandar Karakašević brane titulu, a Marko Jevtović na otvorenom prvenstvu Srbije. Sudije dolaze iz Slovenije i Crne Gore.\nKada je organizacija ovako prestižnog takmičenja u pitanju, nakon završetka radova na nadogradnji Hale sportova, velika su očekivanja na planu organizacije sličnih takmičenja.\n- Moram da kažem da je saradnja sa Evropskom stonoteniskom federacijom izuzetno dobra, kao proizvod dobre saradnje je činjenica da smo prošle godine kada smo, takođe bili domaćini ovog prestižnog sportskog takmičenja, dobili taraflex koji je sada u vlasništvu JKP "Stadion", a ove godine ćemo dobiti i stolove. U svakom slučaju polagano skupljamo svu neophodnu opremu, kako bismo posle završetka nadogradnje Hale sportova sve to adekvatno iskoristili. Željno očekujemo da se završe radovi na Hali sportova, što su osnovni uslovi posle kojih se nadamo da će Subotica postati jedan ozbiljan stonoteniski grad, rekao je Nemanja Simović član Gradskog veća.\n- Bilo je izuzetno teško, krajnjim naporima uz pomoć malobrojnih sponzora da organizujemo ovaj Evropski šampionat. I dalje uspevamo da održimo kontinuitet ovog takmičenja. Naredne godine očekujemo još ozbiljnije takmičenje, gde će 16 najboljih evropskih takmičara biti naši gosti, rekao je Zoran Kalinić direktor JKP "Stadion"\nŠto se samog takmičenja tiče Boris Vukelić kaže da će ono biti možda najznačajnije mladim takmičarima:\n- Ovo je velika šansa za mlade igrače da izbiju u prvi plan, da se svojim igrama nametnu i drago mi je što će naših osamnaest igrača imati priliku da nastupe. Mnogi od njih nisu imali priliku da nastupe na međunarodnim takmičenjima. Ovo će biti dobra prilika da pokažu sve što znaju.\nARK Tron u novoj sportskoj opremi\nSubotica, 16. novembra - U narednoj godini ARK Tron će se finansirati sredstvima budžeta Grada Subotice, iz resora za sport i omladinu, što će ovom klubu omogućiti nesmetan rad u narednoj godini i odlazak na sportska takmičenja. Iz Gradskog budžeta izdvojeno je 120 hiljada dinara za sufinansiranje nabavke 22 para jednoobrazne sportske opreme, dresove, šorceve i trenerke. Preostali deo od 20% finansirao je ARK Tron iz sopstvenog budžeta.\n- Atletski rekreativni klub Tron je jedan od onih, čiji sam rad sa mojim saradnicima sa zadovoljstvom pratio u ove četiri godine i mogu reći da je to jedan od klubova koji se danas može pohvaliti izuzetnom organizacijom, porastom broja članova i ono što je najvažnije, da je sve više zaljubljenika u atletiku i trčanje, koji se priključuju ovom atletskom klubu. Iz tih razloga smo odlučili pomoći njihov rad i želeli smo da se uključimo u nabavku nove sportske opreme, a uvereni smo da će to opravdati dobrim rezultatima na takmičenjima, rekao je na današnjoj konferenciji za medije Nemanja Simović član Gradskog veća.\nAtletski rekreativni klub Tron do sada je učestvovao na skoro 40 takmičenja godišnje, u zemlji i inostranstvu i najčešće su klub sa najvećim brojme učesnika. Na prošlom Apatinskom maratonu, od 150 učesnika, iz Trona je učestvovalo 19 takmičara. Redovno učestvuju na Balkanskim takmičenjima za veterane, a prošle godine su imali predstavnika i na Svetskom takmičenju veterana u Finskoj. Od 8. novembra ARK Tron može da se pohvali i novim sajtom: www.tron.org.rs koji će biti dnevno ažuriran.\n- Kao ni pre četiri godine kada je osnovan klub, nemam ni malo sumnje da je jedan ovakav klub potreban Subotici. Trčanje je jedan od najjeftinijih i najjednostavnijih načina da se bavimo sportom, a Atletski rekreativni klub Tron, sa akcentom na rekreativni, teži da okupi rekreativce, bez opterećenja za postizanjem vrhunskih rezultata, rekao je\npredsednik i osnivač kluba Sebastijan Ludaić i dodao:\n- Rekreativni sport nema mogućnost da se u dovoljnoj količini pojavljuje na medijima i da se na taj način promoviše sport, rekreacija i zdraviji život. Uvek je najbitniji rezultat, uspeh, trofeji i medalje da bi neka trka bila zanimljiva da se prepriča, ili objavi.To je u neku ruku razumljivo, jer svet voli pobednike, ali upravo to je prouzrokovalo mnogo štete rekreativnom sportu u Subotici.\nARK Tron je do sada organizovao tri Rođendanske trke, na kojima je učestvovalo preko 400 takmičara. Reč je o trci koja se svake godine održava u prvoj nedelji marta meseca, a takođe i dve memorijalne trke u znak sećanja na Drena Mandića, koji je bio jedan od osnivača Trona.\nAkciju nabavke sportske opreme pomogla su subotička preduzeće Project DOO, Agencija Sega i Europartner, a ARK Tron poziva nove članove da im se priključe.\nAudio zapis sa press konferencije – Nemanja Simović\nAudio zapis sa press konferencije – Sebastijan Ludaić\nKDT "Spartak" osvojio 12. titulu prvaka Srbije\nOd 1947. godine kada je nastao i 1948. godine kada je osnovan Klub dizača tegova "Spartak" iz Subotice, od tadašnjih mladih entuzijasta iz Korhecove mesare, do današnjih dana ne prekida se tradicija osvajanja medalja i šampionskih titula, koje su ove godine svom klubu i gradu doneli mladi takmičari KDT "Spartak". Po sedmi put uzastopno osvojili su dvanaestu po redu titulu prvaka Srbije u dizanju tegova.\n- Ove godine smo imali izuzetno dobru saradnju sa KDT "Spartak", a tako dobra saradnja će se nastaviti i nadalje, u finansijskom i organizacionom smislu, ali i kada je u pitanju nabavka sportske opreme. KDT "Spartak" se ove godine potrudio ne samo da ostvari zaista izuzetan uspeh, ne samo da su prvaci države u seniorskoj kategoriji, nego i u kategoriji juniora, mlađih juniora i u kategoriji srednjoškolaca. Sa velikog broja prestižnih međunarodnih turnira, da li na Malti, u Budimpešti, naši predstavnici se uvek vraćaju sa najsjajnijim odličjima i ja im u ime resora za omladinu i sport čestitam na 12. tituli prvaka države, rekao je Nemanja Simović član Gradskog veća zadužen za sport, omladinu i turizam, na konferenciji za medije, održanoj nakon prijema predstavnika KDT "Spartak".\n- Ovakvi rezultati se ne pamte od osnivanja kluba. Pre svega, na međunarodnom nivou, na 5. Mediteranskom kupu, Nađ Čaba je apsolutni prvak Mediterana, pored toga na Međunarodnom turniru u Budimpešti gde je učestvovalo 13 zemalja, sa preko 130 takmičara Horvat Kristijan je u seniorskoj konkurenciji postao apsolutni prvak, kao i u svojoj kategoriji do 77 kg. Na istom takmičenju Lukač Jožef je bio drugi u juniorskoj konkurenciji, a prvi u svojoj kategoriji. Na državnim takmičenjima, ove godine smo osvojili titulu ekipnog prvaka za seniore, za takmičare do 23 godine starosti, za juniore i učenike srednjih škola i za mlađe juniore do 17 godina. Na pojedinačnim prvenstvima države seniori su osvojili 5 zlatnih medalja i jednu bronzanu medalju. U konkurenciji do 23 godine imamo tri zlatne, jednu srebrnu i dve bronzane medalje. Na pojedinačnim prvenstvima Srbije za juniore do 20 godina osvojili smo četiri zlatne, jednu srebrnu i jednu bronzanu medalju, a mlađi juniori tri zlatne i dve bronzane medalje. Mislim da je ovo veliki uspeh za jedan amaterski klub, rekao je predsednik KDT "Spartak" Kiš Ferenc.\nNađ Čaba je u kategoriji do 105 kg ostvario sledeći rezultat:\n- 158 kg u trzaju, 190 kg u izbačaju i 348 u olimpijskom biatlonu.\nHorvat Kristijan u svojoj kategoriji do 77 kg: 115 kg u trzaju, 146 kg u izbačaju i 251 kg u olimpijskom biatlonu.\nLukač Jožef u svojoj kategoriji do 85 kg: 118 kg u trzaju, 145 kg izbačaju, 263 kg u olimpijskom biatlonu.\n- Ovakvi rezultati se postižu samo velikim radom. Sigurno da je bilo teško trenirati pre i posle podne. Ova titula je već iza nas i pripremamo se da je sledeće godine odbranimo, rekao je Stipan Vert, trener koji je u ovom klubu skoro pet decenija,a u poređenju sa nekadašnjim entuzijastama ovog sporta, Nađ Ištvanom, Cik Ištvanom, Đulom i Janošem Korhec, Markom Ostrogoncem i drugim imenima vezanim za početke ovog kluba, trener Vert kaže da i ovim mladim takmičarima ne manjka entuzijazma, ali su njihovi rezultati, kao i uslovi u kojima treniraju, neuporedivi sa rezultatima iz tog doba.\nZa razliku od ranijih organizacija tradicionalnog Novogodišnjeg turnira u malom fudbalu, ovogodišnje takmičenje koje će se održati od 15. decembra tekuće, do kraja januara 2011. godine, biće organizovano na maksimalno visokom nivou.\n- Garancija za to su i radni ljudi JP"Stadion", koji je po prvi put tehnički organizator turnira. I po pitanju fonda nagrada, ovaj turnir će biti izuzetno vredan. Nagrada za pobednika turnira je 100 hiljada, drugoplasiranoj ekipi 50 hiljada, a trećeplasiranoj 30 hiljada dinara, što nas stavlja na pijedestal na ovim našim prostorima, kada je u pitanju visina nagradnog fonda, rekao je Nemanja Simović, član Gradskog veća. Ovogodišnji turnir, po očekivanju organizatora okupiće oko 50 ekipa, a kotizacija je 9 hiljada dinara.\n- Sve ekipe će prijavljivati 12 igrača, s tim što će se na terenu igrati 5 + 1. Prvi meč će se odigrati 18. decembra, a izvlačenje grupa će biti obavljeno u press sali Hale sportova 15. decembra. Prijave se prikupljaju do 14. decembra. Mečevi će se igrati vikendom, a nagrade će se isplaćivati odmah po odigranim mečevima za prva tri mesta. Očekujemo kvalitetan fudbal i brojnost ekipa, rekao je Branislav Kapor u ime tehničkog organizatora.\nUtakmice će se igrati dva puta po 20 minuta. Turnir neće remetiti redovne aktivnosti korisnika Hale sportova. Ulaz će biti slobodan do četvrtfinalnih utakmica, a posle će se naplaćivati po ceni od 50 dinara.\nVeliki uspeh karate reprezentacije Srbije\nSvetsko kadetsko juniorsko prvenstvo i Svetski kup za decu od 8 do 13 godina, održan, od 22. do 24. oktobra u italijanskom gradu Kaorle, okupio je preko 2000 takmičara iz tridesetak zemalja, a sa ovog takmičenja reprezentacija Srbije se vratila sa 5 zlatnih, 14 srebrnih i 25 bronzanih medalja, od toga članovi Karate Kluba "Enpi" osvojili su po tri zlatne, srebrne i bronzane medalje.\n- Možemo da se pohvalimo da je Karate klub "Enpi" dao velik doprinos uspehu karate reprezentacije Srbije. Posebno želim da čestitam Uni Nišević na osvojenoj tituli svetskog prvaka, zatim Milanu Poledici na osvojene tri medalje, ali naravno i svim takmičarima koji su ostvarili izuzetan uspeh, rekao je Nemanja Simović član gradskog veća zadužen za sport, omladinu i turizam, ističući da se uspeh mladih karatista neće zaboraviti prilikom izbora za najbolji sportski kolektiv godine.\n- Izuzetno sam zadovoljan postignutim rezultatima naše reprezentacije, kojima je velik doprinos dao Karate klub "Enpi", ali to se i očekivalo od našeg kluba koji je već godinama najuspešniji u Srbiji. To je jednostavno i bila neka vrsta naše obaveze, da svojim radom povučemo i ostale takmičare iz Srbije. Jedna od najvažnijih osvojenih medalja je osvojeno "zlato" u ekipnim borbama, u jakoj konkurenciji svetskih karate velesila. Ova titula je ponovo u Srbiji, jer nakon dve godine odbranili smo zlatnu medalju osvojenu na takmičenju u Sloveniji, a nadamo se da ćemo ovu titulu sačuvati i na narednom Svetskom prvenstvu koje će se održati za dve godine, najverovatnije u Južnoj Africi, rekao je selektor karate reprezentacije Srbije Milorad Ćopić.\nOsvojene medalje u Kaorleu na takmičenju svetskog ranga, koje se desilo desetak dana nakon što su iz Italije stizale ni malo prijatne (ne)sportske vesti, o kojima su izveštavali kako domaći, tako i inostrani mediji. Takođe, uspeh naše karate reprezentacije mnogo više je pominjan u inostranim medijima. Nameće se pomisao da kod nas postoji izvesna favorizacija nekih sportova.\n- Nažalost, jeste tako. Pogotovo u Subotici, dok je u nekim drugim gradovima Srbije karate u daleko povoljnijem položaju. Za ovakvu situaciju nije krivo sadašnje rukovodstvo Sportskog saveza. Već ima desetak godina, a možda i više kako je karate u Subotici gurnut u sam "zapećak". Izgovor je, da karate nije olimpijski sport, bez obzira što u Subotici 1200 dece trenira karate, što imamo trinaest karate klubova i jedan ozbiljan karate savez sa kojim sarađujemo. Karate je faktički sport "broj jedan", gde deca od četiri godine treniraju, a kasnije se bave bilo kojim drugim sportom i ostvaruju vrhunske rezultate. Voleo bih da se ta slika malo promeni i u našem gradu, pa iako nije olimpijski sport. Neki drugi olimpijski sportovi, nisu ni u kakvoj prednosti. Faktički i ne postoje u Subotici, ili okupljaju dvadesetoro, ili tridesetoro dece, rekao je Milorad Ćopić, selektor karate reprezentacije.\n- Problem karate sporta ne samo u gradu, već i u Srbiji je definitivno taj, što unutar karate sporta ima veliki broj federacija. I glavni problem kada je u pitanju popularizacija karatea je činjenica da se u Srbiji u okviru karate sporta ljudi veoma teško dogovaraju. Da bi karate sport doživeo neku ekspanziju, razvoj unutar Karate saveza, treba sami da se dogovore. Sa gospodinom Ćopićem sam razgovarao pre tri godine kada sam počeo da radim ovaj posao i veoma lako smo našli zajednički jezik i dogovorili se da ne čekamo te dogovore na višem nivou. U to vreme je i osnovan Karate savez Subotice, pošto sam ja prilikom dolaska na ovo mesto, u spisku klubova koji dobijaju određena sredstva od strane grada, video veliki broj klubova, a među njima nije bilo ni jednog karate kluba. Odlučili smo da se osnuje Karate savez, kako ne bi smo stvorili mogućnost da iko pomisli kako je neki klub protežiran. Grad Subotica na godišnjem nivou izdvaja 300 hiljada dinara za funkcionisanje saveza, kog vodi gospodin Ćopić, koji ima obavezu da servisira i pomaže druge klubove. Jednostavno, da ne bismo čekali te dogovore na mnogo višem nivou, odlučili smo da mi unutar grada uspostavimo buduće temelje kako bi smo imali način da pomognemo svim klubovima.\nBuduće temelje razvoja i popularizacije karate sporta u Subotici, na neki način su postavili najuspešniji takmičari.\n- Milan Poledica je bio naš najuspešniji takmičar na šampionatu, sa osvojene tri medalje, zlato u borbama ekipno, srebro u pojedinačnim borbama i srebro u katama ekipno.Takođe, i u konkurenciji kata, plasirao se među osam najboljih kataša sveta. U svetu karatea je to nešto veliko. Malo je takmičara u svetu koji su uspešni u katama i u borbi. Milan je trenutno možda najkompletniji karatista u Srbiji u bilo kojoj federaciji i uzrastu. Zatim, tu je i Una Nišević, svetski juniorski prvak u borbama u kategoriji do 55 kilograma. Una je već ove godine osvojila srebrnu medalju na Prvenstvu Evrope za seniore u Beogradu i svojim rezultatom je potvrdila da je najbolji borac u lakoj kategoriji, u svetu, rekao je selektor Ćopić.\nNa Svetskom Kupu za decu od 8-13 godina, zlatnu medalju u pojedinačnim borbama osvojio je Đorđe Vuković (teška kategorija), srebrnu medalju, Jovičić Dragoslav (teška kategorija). Bronzanu medalju u katama i borbi, osvojili su Dajana Batić, a u borbi Kristian Milodanović.\n"III trkački dan" - Konjički klub "Bačka" Subotica | Tekst | Video\nU organizaciji Konjičkog kluba “Bačka” Subotica, u nedelju 30. maja održano je osam trka Trećeg trkačkog dana, na kom nisu mogli učestvovati svi prijavljeni takmičari kojih je bilo preko 140. Učestvovalo je 120 takmičara iz Osijeka, Beograda, Pančeva Niša, Novog Sada, Sombora, Srbobrana, Sente, Subotice i okolnih mesta... Tekst | Video\nŠkola fudbala "Dribling" | Tekst | Video\nFudbal kao sportska igra, ili mnogo više od igre, koju često nazivamo najvažnijom sporednom stvari, bar kada je u pitanju muški deo populacije, od svog nastanka sticao je sve više popularnosti, koja je vremenom uslovljavala ozbiljne transformacije... Tekst | Video


Potencijali Srbije predstavljeni na konferenciji „Global Real Estate & Economy Talks“ u Beču | Saša Mihajlović, dipl.ing.mas.-M.Sc.M.E.\n← PAYPAL ACCOUNT FOR FLOOD VICTIMS CREATED-OTVOREN PAYPAL RAČUN ZA ŽRTVE POPLAVE\nPošaljite Guglu mejl s molbom da na svoju početnu stranicu stavi apel za pomoć od poplava →\nPotencijali Srbije predstavljeni na konferenciji „Global Real Estate & Economy Talks“ u Beču\nUtorak, 20. 05. 2014.|14:44 | Izvor: eKapija\nPanel „Srbija između Istoka i Zapada“ otvorio je konferencijski program drugog dana ovogodišnjeg „Global Real Estate & Economy Talks“ (GREET Vienna), a prisutni posetioci su potvrdili da naša zemlja danas predstavlja privlačnu i nezaobilaznu temu svih konferencija čije su teme investicije, razvoj nekretnina i opšte ekonomske teme.\nUčesnici panela su bili vodeći partner u „Ecovis Confidas Srbija“ Alexander Samonig, izvršni direktor Instituta za strukturni razvoj (ISD) Austrija Alexander Petritz, direktor prodaje i lizinga „Delta Real Estate“ Miodrag Gazibara i Srđan Vujičić, direktor RE operacija u „Coreside/Savills“ Srbija. Moderator Aleksandar Opsenica, direktor „Festlenta“ i osnivač REBEC-a, jedan od ovogodišnjih partnera GREET Vienna događaja, je posle uvodnih predstavljanja pozvao Veru Vidović, direktorku predstavništva Privredne komore Srbije da se obrati prisutnima.\nVidović je pozdravila skup, zahvalila se organizatorima na pruženoj prilici da obavesti javnost o naporima Vlade Republike Srbije i Privredne komore Srbije koji se čine na terenu da se ublaže posledice poplave koja ne jenjava. Takođe, podsetila je prisutne da zainteresovani na „Serbian Louge“-u mogu dobiti informacije o mogućnostima pružanja pomoći Srbiji.\nNa panelu su predstavljene teme koje Srbija, kao tržište velikih perspektiva, između Istoka i Zapada, kako se i zvao ovaj panel, može da pruži zainteresovanim investitorima. Komentarisane su pravne i poreske teme, teme vezane za promene institucionalnih okvira i usvajanje zakona koji će najabrže pospešiti dalji razvoj investcija u nekretnine i ubrzati oporavak domaće građevinske industrije. Prokomentarisani su svi segmenti razvoja tržišta nekretnina. Zaključeno je da će stanogradnja još duži niz godina biti u fokusu samo domaćih preduzetnika a da će se u retail sektoru uskoro brojčanije pojaviti inostrani developeri.\nIsta situacija se očekuje i u domenu razvoja logistike i distribucije, kao i u hotelskoj industriji. Što se tiče razvoja kancelarijskog prostora, inostrani developeri i dalje će držati primat u odnosu na domaće. Evidentan primer je očekivanje objavljivanja početka izgradnje dva bloka kancelarijskog protora kalse A od ukupno preko 50.000 m2 već početkom jula ove godine na dve loakcije u Bulevaru Milutina Milankovića na Novom Beogradu.\nNa kraju panela prisutni su pozvani na koktel koji se organizaovao ispred „Serbain Lounge“-a gde će se takođe podeliti obaveštenja o mogućnostima i načinu pružanja pomoći Srbiji i poplavljenim područjima.\nObjavljeno od strane sasamihajlovic na 21. maja 2014. in Najnovije vesti-News


Iannone: "Jedna od mojih najboljih trka ikada" | TRKE.rs\nAndrea Iannone uživao je u jednoj od njegovih najboljih MotoGP trka ikada. Ducatijev vozač završio je na podijumu na Phillipe Islandu ispred Valentina Rossija. Iannone je sprećio svog zemljaka da osvoji treću poziciju nakon fantastične borbe sa Yamahinom zvezdom u poslednjem krugu.\n„Mislim da je ovo bila veoma dobra trka za mene jer sam tokom cele trke bio u borbi sa Valeom i Marcom, kao i sa Jorgeom na početku,“ rekao je Iannone.\n„U početku mi je bilo zaista teško na kočenju i Marc me je obilazio svaki put u krivini četiri i krivini deset jer je on jači na kočenju, ali ja sam dao sve od sebe da pratm njega i Valea, da pokušamo da smanjimo raliku za Jorgeom.“\n„Zaista sam srećan jer je ovo neverovatno, ovo je jedna od mojih najboljih trka u MotoGP klasi, naravno, nisam pobedio, ali bila je to neverovatna borba sa najboljim vozačima Jorgeom, Marcom, Valeom, tako da sam srećan i zahvaljujem se Ducatiju jer je motocikl veoma brz na pravcu i to mi pomaže u ovoj borbi.“\nIannone je udario galeba na drugom krugu u Lukey Heightsu i imao je sreće da incident nije imao ozbiljnije posledice.\n„Galeb je čekao poljubac od mene, ali sam mu rekao da me čeka pre trke, ne na drugom krugu,“ našalio se Iannone.\n„Bilo je teško, ali bolje je što je poleteo pre nego što sam stigao jer bih ga udario prednjom gumom i sigurno bih pao.“


TVSA na projekcijama Open Air programa u Mostaru – TVSA.BA\nNedjelja, 24 Oktobra, 2021 8:39\nNaslovna/Vijesti/Kultura/TVSA na projekcijama Open Air programa u Mostaru\nDio Open Air programa ovogodišnjeg 26. Sarajevo Film Festivala počeo se prikazivati u Mostaru uz ogroman interes publike. Program je počeo projekcijom novog filma bh. reditelja Pjera Žalice “Koncentriši se, baba”, koji je na otvorenju 26. Sarajevo Film Festivala zabilježio svjetsku premijeru.


Održane izborne skupštine Foruma žena i Kluba mladih – Pljevaljske novine\nPočetna / Vijesti / Politika / Održane izborne skupštine Foruma žena i Kluba mladih\nOdržane izborne skupštine Foruma žena i Kluba mladih\nPljevaljske Novine mart 6, 2017\tPolitika, Vijesti Ostavite komentar 2,912 Pregledi\nU susret Izbornoj skupštini Opštinskog odbora Nove srpske demokratije – Pljevlja, 5. marta su u sali Skupštine Opštine Pljevlja održane izborne skupštine Foruma žena i Kluba mladih. Za predsjednicu Foruma žena izabrana je Biljana Đondovic, diplomirani ekonomista. Članovi predsjedništva Foruma žena su: dr Marija Cupara pedijatar, Mira Kotlaja diplomirani agronom, Zorica Cvijović mašinski inženjer, Mila Lučić diplomirani politikolog, Snežana Macanović inženjer mašinstva, Sofija Gvozdenović apsolvent prava, Milanka Jović inzenjer hotelijerstva i Ikonija Bjeković stomatolog tehničar.\nZa predsjednika Kluba mladih Nove srpske demokratije izabran je karatista Nemanja Brasanac student Filozofskog fakulteta.Članovi kluba mladih su: Dragan Joksimović diplomirani inženjer masinstva, Slađana Dacević diplomirani ekonomista, Dejan Gvozdenović diplomirani inzenjer mašinstva i Ana Jović maturant, pravno-administrativni smjer.\nSkupštinama Foruma zena i Kluba mladih Nove srpske demokratije, prisustvovali su Milan Lekić, predsjednik OO NOVE Pljevlja, Vuk Zuković, ispred Glavnog odbora Nove srpske Demokratije i odbornici Demokratskog fronta: Slavica Batizić, Mikan Živkovic i Bojan Strunjaš. Predsjednik OO Milan Lekić je prisutnim damama čestitao Osmi mart i tim povodom im uručio prigodne poklone.\nInformativna sluzba NOVE\nforum zena klub mladih milan lekic nova srpska demokratija pljevlja\t2017-03-06\nKljučne rečiforum zena klub mladih milan lekic nova srpska demokratija pljevlja\nPrethodna Rovčanin: Dokazao sam nezakonitost imenovanja funkcionera u opštini Pljevlja\nSledeća SNP: „DPS patentira novu građevinsku metodlogiju – grade kuću od krova prema temeljima“\nNečujna litija u kojoj je glas zborio misao narodnu\nBožićna čestitka OO DPS Pljevlja


GRAD BEOGRAD: SEDNICA SKUPšTINE GRADA 8. FEBRUARA 2016. GODINE - NA DNEVNOM REDU ODLUKA O MAKSIMALNOM BROJU ZAPOSLENIH NA NEODREđENO VREME U SISTEMU LOKALNE SAMOUPRAVE ZA 2015. GODINU, KAO I PREDLOZI ODLUKA O IZMENAMA ODLUKA O PRAVIMA I USLUGAMA SOCIJALNE ZAšTITE I O MREżI OSNOVNIH šKOLA U BEOGRADU\nOdbornici Skupštine grada Beograda razmatraće na sednici, zakazanoj za ponedeljak 8. februar 2016. godine, predloge da se u Beogradu uvede usluga personalnih asistenata za 50 korisnika, ali i da spomenik Dimitriju Tucoviću bude izmešten sa Trga Slavija, najavio je predsednik beogradskog parlamenta Nikola Nikodijević.\nNikodijević je rekao i da će na dnevnom redu biti i utvrđivanje nove cene za privatne vrtiće, kao i Plan detaljne regulacije za toplanu Novi Beograd.\nKada je reč o izmenama Odluke o pravima i uslugama socijalne zaštite ("Sl. list grada Beograda", br. 55/2011, 8/2012 - ispr., 8/2012, 42/2012, 65/2012, 31/2013, 57/2013, 37/2014 i 82/2015), Nikodijević je naveo da se prvi put uvodi usluga personalnih asistenata, za 50 korisnika., da će to biti licencirani asistenti, kao i da su za tu namenu odvojena budžetska sredstva.\n"Trudićemo se da ta vrsta usluge bude visoko profesionalna, s obzirom na to da se radi o specifičnim i osetljivim kategorijama stanovništva", rekao je Nikodijević.\nU Predlogu odluke navedeno je da su usluge personalne asistencije dostupne punoletnim licima sa invaliditetom sa procenjenim I i II stepenom podrške, a svaki asistent bi bio angažovan u radu sa jednim korisnikom najmanje 20, a najviše 40 sati nedeljno.\nNikodijević je naveo i da se nastavlja pružanje usluge ličnih pratilaca za 250 dece u Beogradu, koja je uvedena prošle godine, a pokazala se kao vrlo korisna.\nFinansijska sredstva sa usuge socijalne zaštite obezbeđuju se u budžetu Grada, i to za uslugu ličnog pratioca deteta za 12 meseci, za 250 korisnika 123 miliona dinara, a za uslugu personalne asistencije za 50 korisnika 25 miliona dinara za 12 meseci.\nOdbornici će razmatrati Odluku o izmeštanju spomenika i posmrtnih ostataka Dimitrija Tucovića sa Slavije, budući da je za ovu godinu planirana rekonstrukcija tog trga.\n"Spomenik će biti premešten na lokaciju Narodne banke Srbije, dok će posmtrni ostaci biti sahranjeni u Aleji velikana", precizirao je Nikodijević.\nTakođe, pred odbornicima će se naći i Plan detaljne regulacije za toplanu Novi Beograd, što će, prema rečima predsednika gradskog parlamenta, omogućiti da, uz rekonstrukciju i dogradnju, bude dovoljno toplotne energije za transport prema području "Beograda na vodi", ali i prema području dela Senjaka koji se snabdeva toplotnom energijom sa toplane Novi Beograd.\nKad je reč o utvrđivanju cene za privatne vrtiće, predloženom odlukom se preciznije uređuju kriterijumi za naplatu privatnih vrtića, pa će oni biti nešto jeftiniji, za oko 125 dinara, dodao je Nikodijević.\nNa dnevnom redu sednice naći će se Odluka o načinu realizacije pomoći za poboljšanje uslova stanovanja interno raseljenih lica, kojom će se bliže urediti kriterijumi i postupak za dodelu pomoći.\nNikodijević je podsetio da Komesarijat za izbeglice sa Vladom Republike Srbije i Gradom Beogradom učetsvuje u projektu otkupa starih napuštenih poljoprivrednih domaćinstava. "Beograd uzima učešće u tom projektu, a radi se o otkupu napuštenih domaćinstava, ali i podeli građevinskog materijala za izgradnju kuća interno raseljenih lica, mahom sa KiM", rekao je Nikodijević.\nNikodijević je dodao i da će se na sednci naći i Plan kvaliteta vazduha u glavnom gradu, kojim će se očuvati i poboljšati kvalitet vazduha u prestonici i smanjiti i sprečiti štetne posledice zagađenja po zdravlje ljudi ili životnu sredinu.\nPred odbornicima će se naći i Odluka o maksimalnom broju zaposlenih na neodređeno vreme u sistemu lokalne samouprave za 2015. godinu.\nPrema odluci, maksimalan broj zaposlenih na neodređeno vreme u Gradskoj upravi grada Beograda za prošlu godinu je 2.105 zaposlenih. Ukupan broj zaposlenih u sistemu lokalne samouprave grada Beograda, koji čine organi grada, organi gradskih opština, javne službe, javna preduzeća, pravna lica osnovane od strane tih preduzeća, privredna društva i druge organizacije čiji je osnivač Grad, odnsono opštine, je 32.385 zaposlenih.\nOdbornici će, na sednici, razmatrati i Plan detaljne regulacije kompleksa stanica za snabdevanje gorivom "Jakovo 1" i "Jakovo 2", kao i odluke o izradi planova detaljne regulacije prostora između Ulice Matice srpske, Rableove i postojećih sportskih terena na Zvezdari, između groblja u Mesnoj zajednici Markovac u Mladenovcu i groblja u Mesnoj zajednici Selo Mladenovac.\nNa dnevnom redu naći će se izmene Odluke o mreži osnovnih škola u Beogradu("Sl. list grada Beograda", br. 6/2012, 23/2012, 37/2013, 57/2013, 61/2014, 66/2014 i 38/2015) i Predlog zaključka o davanju saglasnosti na plan rada Komunalne policije za 2016. godinu.\nPred odbornicima će biti i rešenja o davanju saglasnosti o izmenama i dopunama statuta nekoliko preduzeća, predlog pravila beogradskog festivala dokumentaranog i kratkometražnog filma, ali i utvrđivanje prestanka funkcije zameniiku gradskog pravobranioca zbog podnete ostavke i rešenje o imenovanju novog zamenika.\nPo kratkom postupku odbornici će razmatrati predloge rešenja o razrešenju i imenovanju članova upravnih i nadzornih odbora u jednom broju preduzeća i ustanova čiji je osnivač Grad, kao i članova školskih odbora u jednom broju osnovnih i srednjih škola na teritoriji Beograda.\nIzvor: Vebsajt Tanjug, 03.02.2016.


Za buduće ‘da’ 10.000 maraka, uslov da jedan od partnera ima 38 i više godina – Zvornik Danas\nNaslovna/VIJESTI/Društvo/Za buduće ‘da’ 10.000 maraka, uslov da jedan od partnera ima 38 i više godina\nTREBINJE – Trebinjske vlasti će subvencionisati novopečene bračne parove, porodice sa djecom koje se odluče da žive na selu, kao i cjelokupnu natalitetnu politiku, jer su u dugoročnim planovima zacrtale da Trebinje sa sadašnjih oko 30.000, za nekoliko godina ima oko 50.000 stanovnika.\nLuka Petrović, gradonačelnik Trebinja, potvrdio je da će grad parovima koji stupaju u brak dati u prosjeku oko 10.000 KM iz lokalne kase, što su, kako tvrdi, samo počeci pronatalitetne politike. Uslov za parove je da jedan od partnera ima 38 godina i više te da jedno od njih živi na teritoriji Trebinja.\n„Zamislili smo tako da ćemo u 18 mjesečnih rata izdvajati do 650 maraka po paru ako su oboje nezaposleni, a ako je jedno nezaposleno do 450. Naknada će biti 350 maraka ako oba lica imaju prosjek primanja ispod republičke prosječne plate, a ako je to viši iznos od prosječne plate – iznosiće 200 maraka. U ovoj godini planiramo stimulisati njih oko 50 pa ako svaki drugi par od toga broja dobije dijete, na kraju godine ćemo dobiti jedno odjeljenje više u školskim klupama“, kazao je Petrović.\nOn je dodao da će se u vezi s ovim još dogovarati, a izvor finansiranja ovih parova planira se obezbijediti od boljih kontrola i naplata različitih gradskih taksi, iz Fonda solidarnosti i različitim uštedama u odnosu na ranije budžete grada.\n„Naša ciljna grupa u Trebinju je prvenstveno porodica, potrebno je da nas bude što više pa će naš grad biti bolja, zdravija i poželjnija destinacija življenja“, objašnjava Petrović.\nU Matičnom uredu su potvrdili da je ova vijest već uzburkala mnoge parove, koji su dolazili i interesovali se za kriterijume, pa se nadaju da će barem oni neodlučni koji imaju partnere konačno odlučiti da stanu na ludi kamen.\n„Ova će sredstva za prvih godinu i po braka zasigurno biti od velike pomoći bračnim parovima za zasnivanje bračne zajednice i život udvoje dok se bolje ne situiraju, a gradske vlasti su odlučne i da istraju da u porodicama u kojim niko ne radi zaposle barem jednog bračnog druga“, kažu u Matičnom uredu Trebinja.\nSvjestan da nema jakoga grada bez jakoga sela, gradonačelnik je potvrdio da su gradske vlasti odlučile da stimulišu i seoske porodice, odnosno djecu, pa će za sve one koji žive na selu, zavisno od toga da li putuju do škole u grad ili pohađaju nastavu u seoskim školama, izdvajati od 75 do 125 maraka.\nOvakvu odluku, sa kojom su upoznati i u trebinjskim osnovnim školama, pozdravili su i nastavnici ovih vaspitno-obrazovnih ustanova.\nDarko Jegdić, direktor OŠ „Jovan Jovanović Zmaj“, kaže da ih je obradovala ova vijest, jer će, kako kaže, mnogo značiti i učenicima i roditeljima.\n„Kada sam o ovome razgovarao sa roditeljima djece našeg područnog seoskog odjeljenja škole u Lastvi, oni su mi sa radošću odgovorili da ovaj novac sada mogu preusmjeriti da djecu odvoze i dovoze na treninge, školu glume, na plivanje i druge sportske i vannastavne aktivnosti kojih nema u seoskim sredinama“, kaže Jegdić.\nI u Udruženju parova sa problemima steriliteta „Bebe“ iz Trebinja kažu da su veoma zadovoljni pronatalitetnom politikom ove vlasti, jer ispunjava obećanja da će svim ovakvim parovima iz gradske kase finansirati jednu vantjelesnu oplodnju.\nSnežana Misita, predsjednica ovog udruženja, kaže da su ovakve aktivnosti započete proljetos i da nijedan par kome je to bilo potrebno nije odbijen u davanju novca za vantjelesnu oplodnju koju je obećao finansirati grad.\nNavela je da jedna članica Udruženja očekuje prinovu.


Biznis i ekonomija 08. Sep 2021. - 19:41 h\nDarko Banjac u dva dana -rezervisao- skoro milion maraka\nBolnica „Mlječanica“ na čijem je čelu Darko Banjac će za dva tendera objavljena u dva dana, a kojima je planirana izgradnja „tople veze“ i priključnih vodova, dati skoro milion ... više o tome\nBiznis i ekonomija 08. Sep 2021. - 15:29 h\nNajveće rezerve litijuma u Evropi u Njemačkoj i Češkoj ali te države ne žele da vrše eksploataciju!?\nIako je litijum i dalje jedna od glavnih sirovina budućnosti, i mada se u mnogim zemljama intenzivno traga za rezervama tog metala, čini se da je veliko uzbuđenje oko litijuma prošlo. Cena mu pada ... više o tome\nBiznis i ekonomija 01. Sep 2021. - 22:17 h\nKćerka bivšeg ministra Ranka Škrbića i snaha sadašnjeg ministra Vojina Mitrovića proširuje biznis i na Federaciju BiH\nNataša Mitrović, kćerka bivšeg ministra Ranka Škrbića i snaha sadašnjeg ministra Vojina Mitrovića, odlučila je da poslovanje kompanije „Konteent media”, kojom rukovodi, ... više o tome\nBiznis i ekonomija 01. Sep 2021. - 21:15 h\nZa sirotinju nema para ali za bogate Vlada Srpske ne štedi: Nakon 20 mil. KM za -Rajsku dolinu- novih 7 mil. KM za -Dom Partizan-\nVišković u krizi troši sedam miliona KM na novi luksuzni hotel na Jahorini. Vlada Republike Srpske ne odustaje od trošenja miliona maraka na luksuziranje na planini Jahorina. Nakon što ... više o tome\nBiznis i ekonomija 01. Sep 2021. - 12:28 h\nKako će kumovi podijeliti milijarde: Šta sve ne znamo o autoputu Sarajevo - Beograd? (Foto)\nOsim što znamo da će projekt finansirati turska strana, nije poznato ko je tačno investitor, koji je način finansiranja, koji su uvjeti, da li isključivo turska firma „Tasyapi“ može graditi ... više o tome\nBiznis i ekonomija 31. Aug 2021. - 21:47 h\nVlasti Srpske potpuno nesposobne za bilo šta, sem pljačke i zaduživanja: Spoljnji dug Srpske povećan za 560 miliona KM\nDug je zao drug! Spoljni dug BiH za tri mjeseca povećan je za čak 500 miliona KM i na kraju juna iznosio je 9,3 milijarde KM, a povećanju zaduženosti doprinijelo je novo zaduženje Republike Srpske. U ... više o tome\nBiznis i ekonomija 31. Aug 2021. - 17:45 h\nTešanjska firma -Hifa Petrol- nastavlja rušiti namještene tendere institucija Republike Srpske za gorivo\n-Kabinet predsjednice Cvijanović pronašao novi recept za pogodovanje ruskom “Nestro petrolu” -Preko Srebrenice se Rusima namještao državni novac. ... više o tome\nBiznis i ekonomija 24. Aug 2021. - 20:27 h\nNovih 5,6 miliona zdravstvenih KM Škrbićevom prijatelju i njegovoj firmi -Medical- iz Mostara\n-Univerzitetski klinički centar (UKC) Republike Srpske odlučio je da firmi „Medical“ iz Mostara da ugovor vrijedan 5,6 miliona maraka za nadogradnju MR-sistema za potrebe Zavoda za kliničku ... više o tome\nBiznis i ekonomija 19. Aug 2021. - 22:30 h\nNesposobna država: Za -ležarinu- neiskorištenih 144 miliona KM od putarine plaćat ćemo oko 144.000 KM godišnje\nCentralna banka naplaćuje mjesečnu naknadu za depozitni račun UIO BIH između 11.000 i 12.000 KM. Još nema odluke o raspodjeli para od putarina, a preduzeća za autoputeve u entitetima kreditno se ... više o tome\nBiznis i ekonomija 19. Aug 2021. - 14:36 h\nSDA je uništila Binas iz Bugojna: Radnici pred fabrikom traže plaće (Video)\nFederalni ministar energije, rudarstva i industrije Nermin Džindić za „Avaz“ je kazao da Vlada FBiH istovremeno sa povećanjem izvoza radi i na potpunom ozdravljenju firmi iz namjenske koje nisu na najvećem ... više o tome\nBiznis i ekonomija 18. Aug 2021. - 22:03 h\nVeć drugi put ove godine grad Bijeljina plaća kreditne obaveze, od blizu pola miliona KM, a.d. -Vodovod i kanalizacija Bijeljina\nDrugom ovogodišnjom prinudnom naplatom po nalogu Ministarstva finansija Republike Srpske, na osnovu garantnih obaveza koje je Grad Bijeljina preuzeo za kredit Akcionarskog društva „Vodovod i ... više o tome\nBiznis i ekonomija 18. Aug 2021. - 20:53 h\nOvako troše vlasti najsiromašnije evropske države: Milione potrošili na službena vozila - Novac se neopravdano trošio u...\nObjavljeni revizorski izvještaji državnih institucija: Milione potrošili na službena vozila. Revizori su za određena ministarstva imali i ozbiljnije zamjerke. l Predsjedništvo BiH je prijavilo ... više o tome\nBiznis i ekonomija 17. Aug 2021. - 18:53 h\nTako mora biti! Nakon puštanja u saobraćaj, za most u Srpskim Toplicama Banjaluka daje još 300.000 KM (Video)\nBanjaluka za most u Srpskim Toplicama koji je u julu pušten u saobraćaj izdvaja još oko 300 000 maraka. - Nije naša krivica tvrdi aktuelna gradska vlast. Za most u Srpskim Toplicama grad ... više o tome\nBiznis i ekonomija 17. Aug 2021. - 11:24 h\nAfera: Šta da rade radnici kada većinski vlasnik nije zainteresovan za rad fabrike i hoće što prije u stečaj??\nNovi protest radnika „Mofasa“ zbog najavljenog gašenja firme. Radnici “Mofasa” iz Istočnog Sarajeva, njih oko 50, ponovo su se danas okupili u krugu fabrike u znak protesta zbog ... više o tome\nBiznis i ekonomija 13. Aug 2021. - 18:56 h\nSve manje profesionalnih vozača: Certifikat za enormni profit privatnih škola - Mogu li prevoznici ugroziti mafiju?\nDok sve više mladih vozača odlazi da radi u inostranstvo, u FBiH se i dalje, osim položenih odgovarajućih kategorija, traži diploma srednje škole za vozača motornog vozila, kao i certifikat za ... više o tome\nBiznis i ekonomija 12. Aug 2021. - 17:57 h\nRazvoj regije ili suludi potezi koji će Kinezima a možda i još nekome, napuniti džepove? Autoput Banjaluka - Prijedor - propast\nPredsjednik Vlade Republike Srpske Radovan Višković razgovarao je juče u Banjaluci sa delegacijom kineske kompanije Šandong kojoj je dodijeljena koncesija za izgradnju autoputa Banjaluka-Prijedor. ... više o tome\nBiznis i ekonomija 12. Aug 2021. - 09:14 h\nStiže li preporod u poljoprivredu Srpske? Dvojici uzgajivača u Bijeljini odobren uzgoj industrijske konoplje\nNa području Grada Bijeljina odobren je uzgoj za dva uzgajivača industrijske konoplje, potvrđeno je portalu InfoBijeljina iz Ministarstva poljoprivrede, šumarstva i vodoprivrede Republike ... više o tome\nBiznis i ekonomija 09. Aug 2021. - 17:40 h\nPrvi put u istoriji BiH: Centralna banka BiH pred blokadom?\nPosljednja sjednica članova Upravnog odbora Centralne banke BiH pred istek mandata, kako se nezvanično saznaje, bit će održana 10. avgusta i na njoj bi trebalo da se razgovara o tome kako dalje, međutim s obzirom na ... više o tome\nBiznis i ekonomija 07. Aug 2021. - 19:33 h\nNeotpakovana kopija Super Mario Bros. igre prodata za dva miliona dolara\nStare kopije igara nastavljaju da ostvaruju rekordnu prodaju, a rijetka kopija Super Mario Bros. igre je sada dostigla cijenu od čak dva miliona dolara. Ovim je oboren prethodni rekord, kada je Super Mario 64 prodat za ... više o tome\nBiznis i ekonomija 04. Aug 2021. - 19:03 h\nAko idete u Njemačku, razmislite u koju ćete regiju: Novi podaci o platama u Njemačkoj; Gdje su najveće, a gdje najmanje?\nZa mnoge Balkance Njemačka je njihova verzija El Dorada, zemlja u kojoj se može dobro živjeti sa svojim radom. No, je li uistinu tako može se jasno vidjeti u podacima o platama koje je objavio Savezni zavod za ... više o tome


5. međunarodna konferencija o geometriji i grafici - moNGeometrija 2016 | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > 5. međunarodna konferencija o geometriji i grafici – moNGeometrija 2016\nZadovoljstvo nam je obavestiti Vas da je Arhitektonski fakultet Univerziteta u Beogradu jedan od organizatora 5. međunarodne konferencije o geometriji i grafici – moNGeometrija 2016, koja će se održati od 23. do 26. juna 2016. godine na Građevinskom i Arhitektonskom fakultetu Univerziteta u Beogradu.\nMoNGeometrija je naučna konferencija koja svake druge godine okuplja istraživačko, profesionalno i nastavno osoblje iz celog sveta i služi za diskusije i razmenu iskustava iz oblasti geometrije i grafike, problema reformisanja školstva i budućeg unapređenja obrazovanja, kao i drugih tema iz oblasti nauke i umetnosti koja su u povezana sa geometrijom, grafikom i vizuelnom komunikacijom. MoNGeometrija slavi geometriju kao univerzalni jezik prirode, a ne samo u nauci, umetnosti, inženjerstvu.\n• Teorijska grafika i geometrija\n• Primenjena geometrija i grafika\n• Inženjerska kompjuterska grafika\n• Grafičko obrazovanje i nastavna metodologija\n• Istorija geometrije\nSve informacije o konferenciji možete pogledati na adresi:\nKljučne reči:geometrija, Građevinski fakultet, Građevinski fakultet Univerziteta u Beogradu, grafika, Konferencija, međunarodna konferencija, moNGeometrija


Od noćas do sutra popodne stari deo Bora bez grejanja | Ist Media\n12:11: AM Friday October 2, 2020\nOd noćas do sutra popodne stari deo Bora bez grejanja\nServisne informacije Tema dana\nObjavljeno 9. January 2017. at 22:32 piše Ist Media\nBOR, (IST Media) Zbog sanacije većeg proboja na glavnom “kriveljskom magistralnom vrelovodu” koji se nalazi u krugu RTB-a, u utorak 10. januara u dva sata posle ponoći doći će do prekida u isporuci toplotne energije za korisnike u starom delu grada. Prekid će trajati do popodnevnih sati, saopštila je Toplana Bor.\nGrejanja neće biti u sledećim ulicama: deo ulice Nikole Pašića, Trg oslobođenja, Milana Vasića “Perice“, Moše Pijade 17, Đorđe Vajferta, Đure Đakovića, Vuka Karadžića, Šistekova, Kestenova, Ivo Lole Ribara, Vojske Jugoslavije, Dragiše Mišovića, Branislava Nušića, Branka Radičevića, Jovana Cvijića, Homoljska, Rudarska, Avalska ulica kao i ustanove Bolnica, Fakultet, MUP i Opština.\nNadležni u borskoj bolnici su obavešteni na vreme, tako da će se ova ustanova zagrevati iz sopstvenog postrojenja.